
转讜住驻讜转





	拽讬讚讛 注诇 讗驻讬诐. 讜诪讬讬转讬 拽专讗 讗注''讙 讚讗砖讻讞谉 谞诪讬 讘注谞讬谉 讗讞专 讬砖 诇讜诪专 讚拽讬诐 诇讬讛 诪拽讘诇讛 讚拽讬讚讛 注诇 讗驻讬诐 讜诪讬讬转讬 拽专讗 讚诪住讬讬注讜: 讞讝讬谞讗 诇讗讘讬讬 讜专讘讗 讚诪爪诇讜 讗爪诇讜讬讬. 驻讬专讜砖 砖讛讬讜 诪讟讬谉 注诇 爪讚讬讛谉: 讬讻讜讬谉 诇讘讜 讘讗讞转 诪讛谉. 讜讛讗 讚讗诪专讬' 讘住讜祝 驻专拽 转''讛 (讚祝 诇:) 诇注讜诇诐 讬诪讜讚 讗讚诐 讚注转讜 讗诐 讬讻讜诇 诇讻讜讬谉 讬转驻诇诇 讜讗诐 诇讗讜 讗诇 讬转驻诇诇 讬砖 诇驻专砖 讛转诐 谞诪讬 讘讗讞转 诪讛谉: 讞爪讬祝 注诇讬 诪讗谉 讚诪爪诇讬 讘讘拽转讗. 讜讗''转 讛讻转讬讘 讜讬爪讗 讬爪讞拽 诇砖讜讞 讘砖讚讛 (讘专讗砖讬转 讻讚) 讬''诇 讚讛转诐 诪讬讬专讬 讘讛专 讛诪讜专讬讛 讻讚讗诪专讬' 讘驻住讞讬诐 驻专拽 讛讗砖讛 (讚' 驻讞.) 诇讗 讻讬爪讞拽 砖拽专讗讜 砖讚讛 讜讻讜' 讗''谞 讘拽转讗 讚讛讻讗 诪讬讬专讬 讘讘拽注讛 讘诪拽讜诐 砖专讙讬诇讬谉 砖诐 讘谞讬 讗讚诐 诇注讘讜专 讜讛讜诇讻讬 讚专讻讬诐: 讻住讜讬 讞讟讗讛. 讜讟注诪讗 诇驻讬 砖讗讝 诪转讘讬讬砖 注诇 讞讟讗讜 讗讘诇 讗诐 诪驻专砖 讞讟讗讬讜 讚讜诪讛 砖讗讬谞讜 诪转讘讬讬砖 注诇讬讜 讜讗诪专讬谞谉 诇注讬诇 驻专拽 拽诪讗 (讚' 讬讘:) 讻诇 讛注讜砖讛 讚讘专 讜诪转讘讬讬砖 诪讜讞诇讬诐 诇讜 诪讬讚:





专讘 谞住讬诐 讙讗讜谉

讗诪专 专' 讞讬讬讗 讘专讬讛 讚专讘 讛讜谞讗 讞讝讬谞讗 诇讗讘讬讬 讜专讘讗 讚讻讬 谞驻诇讬 注诇 讗谞驻讬讛讜 诪爪诇讜 讗爪诇讜讬讬. 讗讬转讗 讘诪住' 诪讙讬诇讛 讘驻' 讛拽讜专讗 讗转 讛诪讙讬诇讛 注讜诪讚 讬讜砖讘 (讚祝 讻讘) 专讘 讗讬拽诇注 (诇讘讬转) [诇讘讘诇] 讘转注谞讬转 爪讘讜专 谞驻诇 讻讜诇讬 注诇诪讗 注诇 讗驻讬讬讛讜 专讘 诇讗 谞驻诇 诪讗讬 讟注诪讗 专爪驻讛 砖诇 讗讘谞讬诐 讛讬转讛 讜诪砖讜诐 讗讘谉 诪砖讻讬转 讗讬转 讚讗诪专 讚诪砖讜诐 讛讗讬 讟注诪讗 讛讜讜 讗讘讬讬 讜专讘讗 诪爪诇讜 讗爪诇讜讬讬. 讘诪住' 注"讝 讘讙诪' 讚讘谞讬 诪注专讘讗 讘驻' 专' 讬砖诪注讗诇 (讛诇讻讛 讗) 讗诪专讜 注诇讬讛 讗讬 讗转讛 诪砖转讞讜讛 讗讘诇 讗转讛 诪砖转讞讜讛 注诇 讗讘谞讬 讘讬转 讛诪拽讚砖 专讘 诪驻拽讚 诇讚讘讬 专讘 讗讞讗 专' 讗诪讬 诪驻拽讚 诇讗谞砖讬 讘讬转讬讛 讻讚 转讛讜讜谉 谞驻拽讬谉 诇转注谞讬转讗 诇讗 转讛讜讜谉 专讘注讬谉 讻讗讜专讞讻讜谉 专' 讬讜谞讛 专讘注 注诇 住讬讟专讬讛 专' 讗讞讗 专讘注 注诇 住讬讟专讬讛:




讗诪专 专讘 (砖砖转) [讻讛谞讗] 讞爪讬祝 注诇讗讬 诪讗谉 讚诪驻专砖 讞讟讗讬讛 砖谞讗' (转讛讬诇讬诐 诇状讘:讗壮) 讗砖专讬 谞砖讜讬 驻砖注 讻住讜讬 讞讟讗讛. 讗讬转 讘驻专拽 讬讜诐 讛讻驻讜专讬诐 (讬讜诪讗 讚祝 驻讜) 专讘 专诪讬 讻转讬讘 讗砖专讬 谞砖讜讬 驻砖注 讻住讜讬 讞讟讗讛 讜讻转讬讘 (诪砖诇讬 讻状讞:讬状讙) 诪讻住讛 驻砖注讬讜 诇讗 讬爪诇讬讞 诇讗 拽砖讬讗 讻讗谉 讘讞讟讗 诪驻讜专住诐 讻讗谉 讘讞讟讗 砖讗讬谞讜 诪驻讜专住诐 专讘 讝讜讟专讗 讘专 讟讜讘讬讛 讗诪专 诇讗 拽砖讬讗 讻讗谉 讘注讘讬专讜转 砖讘讬谉 讗讚诐 诇讞讘讬专讜 讻讗谉 讘注讘讬专讜转 砖讘讬谉 讗讚诐 诇诪拽讜诐:






专砖讘"讗

专讘讗 讻专注 讘讛讜讚讗讛 转讞诇讛 讜住讜祝, 讗诪专讬 诇讬讛 专讘谞谉 讗诪讗讬 注讘讬讚 诪专 讛讻讬, 讗诪专 诇讛讜 讞讝讬谞谉 诇讬讛 诇专讘 谞讞诪谉 讚讻专注 讜讛讚专 讻专注 讜诇专讘 砖砖转 讚讻专注 讜讛讚专 讻专注. 讜诪讛讻讗 讗讬讻讗 诇诪砖诪注 讚诇讗 讙专住讬谞谉 讘诪转谞讬转讬谉 讘讛讜讚讗讛  转讞诇讛 讜住讜祝. 讗诇讗 讛讻讬 讙专住讬谞谉: 讗诇讜 讘专讻讜转 砖讗讚诐 砖讜讞讛 讘讛诐 讘讗讘讜转 讜讘讛讜讚讗讛. 讚讗讬诇讜 诇讙专住转 讛住驻专讬诐 讚讙专住讬 讜讘讛讜讚讗讛 转讞诇讛 讜住讜祝 讛讗 诪转谞讬转讬谉 讛讬讗. 讜讛专讗讘"讚 讝"诇 驻讬专砖 讚讛讗讬 驻诇讜讙转讗 诇讗讜 讘讻专讬注讜转 讚砖诇讬讞 爪讘讜专 讜讬讞讬讚 讛诪转驻诇诇讬谉 讚讛讬讗 驻砖讬讟讗 讜讚讗讬 讚讻专注讬 转讞诇讛 讜住讜祝, 讗诇讗 讘讻专讬注讜转 讚诪讜讚讬诐 讚专讘谞谉 讛讬讗, 讻讚讙专住讬谞谉 讘讬专讜砖诇诪讬 (驻"讗, 讛"讛) 转谞讬 讛讻诇 砖讜讞讬谉 注诐 砖诇讬讞 爪讘讜专 讘讛讜讚讗讛 讗诪专 专讘讬 讝注讬专讗 讜讘诇讘讚 讘诪讜讚讬诐, 专讘讬 讝注讬专讗 讛讜讛 住诪讜讱 诇拽专讜讘讛 讻讚讬 砖讬讛讗 砖讜讞讛 注诪讜 转讞诇讛 讜住讜祝.
讜谞专讗讛 诪讻讗谉 砖砖讜讞讬谉 讘诪讜讚讬诐 讚专讘谞谉 讘住讜祝, 讗讘诇 讗讬谉 诪砖讙讬讞讬谉 诇砖讜讞 注诐 讛讞讝谉 讘住讜祝 讛讛讜讚讗讛 讗诇讗 讘讗讬讝讛 诪拽讜诐 砖讬住讬讬诐 诪讜讚讬诐 讚专讘谞谉, 讜专讘讬 讝注讬专讗 讛讬讛 诪讻讜讬谉 讜讗讜诪专 诪注讟 诪注讟 讻讚讬 砖讬砖诇讬诐 注诐 讛讞讝谉 讜谞专讗讛 讻讗讬诇讜 讻讜专注 注诪讜 转讞诇讛 讜住讜祝, 讜讘诪讜讚讬诐 讚专讘谞谉 诇讗 专讗讬转讬 诪讬 砖讞讜转诐 讘讜 讜讛讜讚讗讛 讘诇讘讚 讛讬讗, 讜讗诇讗 诪讬讛讜 诪爪讗转讬 讘讬专讜砖诇诪讬 讚诪讻诇转讬谉 (砖诐) 讚讻讜诇讛讜 讗诪讜专讗讬 讞转讬诪讬 讘讬讛 讘专讜讱 讗转讛 讛' 讗诇 讛讛讜讚讗讜转 讜讗祝 注诇 驻讬 砖讗讬谞讛 驻讜转讞转 讘讘专讜讱, 砖诪讗 注砖讗讜讛 讻住诪讜讻讛 诇注讘讜讚讛, 讜讗讬 谞诪讬 讬砖 拽爪转 砖讞讜转诪讜转 讜讗讬谞谉 驻讜转讞讜转 讜讗祝 注诇 驻讬 砖讗讬谞谉 住诪讜讻讜转.





专讬讟讘"讗

诪诇讱 讻讬讜谉 砖砖讜讞讛 砖讜讘 讗讬谞讜 讝讜拽祝 讜讻讜'. 讗讬讻讗 诪讗谉 讚诪驻专砖 讘讛讗 讚诇驻讬 诪注诇转 讛讗讚诐 专讗讜讬 诇讜 诇讛讻谞讬注 注爪诪讜 讬讜转专 诇驻谞讬 讘讜专讗讜. 讜讬砖 诪驻专砖讬诐 砖讟注诐 诪诇讱 砖讛讜讗 砖讜讞讛 讜讗讬谞讜 讝讜拽祝 诇驻讬 砖讗诪专讜 专讘讜转讬谞讜 讝"诇 讘专"讛 诪诇讱 谞讚讜谉 讘讻诇 讬讜诐 讜讻讬讜谉 砖讻谉 专讗讜讬 讛讜讗 诇注诪讜讚 谞讻谞注 讜讻驻讜祝. 讜诪讛讗讬 讟注诪讗 谞讜讛讙讬谉 讛注诐 诇砖讞讜转 讘讻诇 讛讘专讻讜转 讚专讗砖 讛砖谞讛 诪驻谞讬 砖讛讜讗 讬讜诐 讛讚讬谉 诇讻诇. 讜讚讬谉 讝讛 讻讬讜谉 讚诇讗 讗讬转诪专 讘讙诪专讗 讚讬诇谉 诪住转讬讬谉 诇砖讞讜转 讘诪诇讻讬讜转 讝讻专讜谞讜转 讜砖讜驻专讜转 讚讛诐 注讬拽专 讞讬讜讘讗 讚讬讜诪讗: 



讞讝讬谞讗 诇讗讘讬讬 讜专讘讗 讚诪爪诇讜 讗爪诇讜讬讬. 驻讬' 讻砖谞讜驻诇讬诐 注诇 驻谞讬讛诐 讛讬讜 诪讟讬谉 注诇 爪讚讬讛诐. 讗讬转 讚讗诪专讬 讟注诪讗 诪砖讜诐 讚讗讬谉 讗讚诐 讞砖讜讘 专砖讗讬 诇讬驻讜诇 注诇 驻谞讬讜 讗诇讗 讗"讻 谞注谞讛 讻讬讛讜砖注 讘谉 谞讜谉 讜讗讞专讬诐 讗讜诪专讬诐 讚专爪驻转 讗讘谞讬诐 讛讬转讛 砖诐 讜讗住讜' 诇讛砖转讞讜讜转 讻谞讙讚' 讚诪专讘讬谞谉 诇讬' 诪讗讘谉 诪砖讻讬转: 



讛讛讬讗 讘讛讜讚讗讛 砖诇 讛诇诇. 驻讬' 讘讛讜讚讜 诇讛' 砖讗讜诪专讬诐 讘讛诇诇. 讛讛讬讗 讘讛讜讚讗讛 砖诇 讘专讻转 讛诪讝讜谉. 驻讬专讜砖 注诇 讛讻诇 讛' 讗诇讛讬谞讜 讗谞讜 诪讜讚讬诐 诇讱 讜讻讜'. 讜讛"讛 讚讛讜讛 讬讻讜诇 诇诪讬诪专 讚专讘讗 住讘讬专讗 诇注讬诇 讻诪转谞讬转讗 讚诇注讬诇 [讘专讻讜转 讚祝 诇"讚 住讜祝 注"讗] 讚讗诪专 讘讛讜讚讗讛 转讞诇讛 讜住讜祝 讗诇讗 讚诇讗 讗讬讻驻转 诇讬讛 讜讗砖讻讞谉 讚讻讜转讛. 讜讚讜拽讗 讘讛谞讬 讛讜讚讗讜转 砖讛谉 拽讘讜注讜转 讜转拽谞讜诐 讘诇讗 砖讞讬讛, 讗讘诇 讗诐 讘讗 讗讚诐 诇讞讚砖 讜诇讜诪专 转讞谞讜谞讬诐 讛专砖讜转 讘讬讚讜 诇砖讞讜转 讻诪讛 驻注诪讬诐 讻诪讜 砖诪爪讬谞讜 讘专' 注拽讬讘讗 砖讗诪专讜 注诇讬讜 讻砖讛讬讛 诪转驻诇诇 讘讬谞讜 诇讘讬谉 注爪诪讜 讗讚诐 诪谞讬讞讜 讘讝讜讬转 讝讜 讜诪讜爪讗讜 讘讝讜讬转 讗讞专转 诪驻谞讬 讛砖转讞讜讗讜转 讜讛讻专注讜转 讛讬诇讻讱 讘谞砖诪转 讻诇 讞讬 讻砖讗谞讜 讗讜诪专讬诐 讜诇讱 诇讘讚讱 讗谞讞谞讜 诪讜讚讬诐 讗诐 讘讗 诇砖讞讜转 讛专砖讜转 讘讬讚讜 诇驻讬 砖讗讬谞讜 讚讘专 拽讘讜注 讜讗讬谞讜 讞讬讬讘 诇讗诪专讜 讻诪讜 讛诇诇 讜讘专讻转 诪讝讜谉 讗诇讗 诪谞讛讙 讛讙讗讜谞讬诐 讝"诇 讜讗讬谞讜 讗诇讗 砖讘讞讬诐 砖讗谞讜 诪讜住讬驻讬谉 诇讻讘讜讚 讛砖讘转: 



诪转谞讬转讬' 讛诪转驻诇诇 讜讟注讛 讻讜' 砖砖诇讜讞讜 砖诇 讗讚诐 讻诪讜转讜. 讜讬诇驻讬谞谉 诇讛 诪讚讻转讬讘 讜砖讞讟讜 讗讜转讜 讻诇 拽讛诇 注讚转 讬砖专讗诇 讜讘讜讚讗讬 诇讗 讛讬讜 讻诇 讬砖专讗诇 砖讜讞讟讬谉 讗诇讗 砖砖诇讜讞讜 砖诇 讗讚诐 讻诪讜转讜. [讙诪专讗] 讗讛讬讬讗 驻讬专讜砖 讛讜讬 住讬诪谉 专注 讗诐 讟注讛, 讘讗讘讜转: 



讜讗诐 诇讗讜 讬讻讜讬谉 诇讘讜 讘讗讞转 诪讛谉. 驻讬专讜砖 讜讗诐 诇讗讜 诇讗 讬爪讗 讚讗讬 诇讻转讞诇讛 讗驻讬' 讘讻讜诇谉 谞诪讬 爪专讬讱 诇讻讜讬谉 诇讻转讞诇讛. 讗讛讬讬讗 讗诪专 专讘 住驻专讗 讘讗讘讜转, 驻讬专讜砖 讜讗诐 诇讗 讻讬讜谉 讞讜讝专 诇专讗砖, 讜诇驻讬 讝讛 诪讗讬 讚讗诪专讬谞谉 诇注讬诇 讗诐 讬讻讜诇 诇讻讜讬谉 讗转 诇讘讜 讬转驻诇诇 讜讗诐 诇讗讜 诇讗 讬转驻诇诇 讛讻讬 拽讗诪专 讗诐 讬讻讜诇 诇讻讜讬谉 讗转 诇讘讜 讘讗讘讜转 讬转驻诇诇 讜讗诐 诇讗讜 诇讗 讚讜讚讗讬 讘专讻转 讗讘讜转 爪专讬讻讛 讻讜谞讛 讗讘诇 讗诐 讗讬谞讜 讬讻讜诇 诇讻讜讬谉 讗转 诇讘讜 讘讻诇 讛转驻诇讛 讗讬谉 诇讜 诇讛谞讬讞 诪诇讛转驻诇诇 讻讬讜谉 讚讘讚讬注讘讚 诇讗 讘注讬 讻讜讜谞讛 讗诇讗 讘讗讘讜转: 



诪谞讗 讛谞讬 诪讬诇讬 讚讻转讬讘 讘讜专讗 谞讬讘 砖驻转讬诐 砖诇讜诐. 驻讬专讜砖 讘讝诪谉 砖谞讬讘 砖驻转讬诐 讘专讜专 砖诇讜诐 诇讜. 讘专讬砖讗 专讞讜拽 驻讬专讜砖 讜谞转拽专讘 砖注砖讛 转砖讜讘讛 讜讛讚专 诇拽专讜讘 诪注讬拽专讜. 讜讗讬讚讱 诪讗讬 专讞讜拽, 专讞讜拽 诪注讘讬专讛 讜讛讬讬谞讜 爪讚讬拽 讙诪讜专 诪转讞诇转讜 讜诪讗讬 拽专讜讘 拽专讜讘 诇注讘讬专讛, 驻讬专讜砖 讜谞转专讞拽 讛讬诪谞讛 讜讛讬讬谞讜 讘注诇 转砖讜讘讛: 



讗诪专 诇讛 讛讜讗 讚讜诪讛 讻注讘讚 诇驻谞讬 讛诪诇讱. 驻讬专讜砖. 砖讻诇 讛讬讜诐 注讜讘讚 注讘讜讚转 讗诇讛讬讜 转讚讬专 讜讗讬谞讜 诪住讬讞 讚注转讜 诪诪谞讜 讜讛讜讗 拽专讜讘 诇讜 讜诪拽讘诇 转讞谞讜谞讬讜 诪讛专 讜讛砖讙讞转 讛讘讜专讗 注诇讬讜 转诪讬讚 讻注讘讚 讛诪讝讜诪谉 讗爪诇 专讘讜 讜讗谞讬 讚讜诪讛 讻砖专 诇驻谞讬 讛诪诇讱 砖讛讜讗 谞讻讘讚 讗讱 讗讬谞讬 诪转诪讬讚 讻诇 讻讱 讘注讘讜讚转 讛诪诇讱 讗讘诇 诪"诪 讛砖专 讛专讞讜拽 谞讻讘讚 诪谉 讛注讘讚 讛拽专讜讘 讘砖讗专 讚讘专讬诐: 



讗诇讗 讘讘讬转 砖讬砖 讘讜 讞诇讜谞讜转 讜讻讜'. 驻讬专讜砖 讜砖讬讛讬讜 讛讞诇讜谞讜转 驻转讜讞讜转 讻谞讙讚 讛诪讝专讞 讻讚诪讬讬转讬 讘拽专讗 谞讙讚 讬专讜砖诇讬诐 诪驻谞讬 砖注诇 讬讚讬 讛讛讘讟讛 讛讝讗转 讬讻讜讬谉 讘转驻诇转讜 讻谞讙讚 讛诪拽讜诐 讬讜转专 讜转讛讬讛 转驻诇转讜 专爪讜讬讛 讜诪拽讜讘诇转: 讘驻拽转讗. 驻讬专讜砖 讘专讞讜讘 讘诪拽讜诐 砖讘谞讬 讗讚诐 诪爪讜讬讬谉 砖诐 转诪讬讚:





讛诪讗讬专讬

讛讻讜专注 讘讛讜讚讗讛 砖诇 讛诇诇 讜讘讛讜讚讗讛 砖诇 讘专讻转 讛诪讝讜谉 专"诇 注诇 讛讻诇 讗谞讜 诪讜讚讬诐 诇讱 讜讻讜' 讛专讬 讝讛 诪讙讜谞讛 讜讛讜讚讗讛 砖诇 讛诇诇 讬砖 诪驻专砖讬诐 讜谞讜讚讛 诇讱 砖讬专 讞讚砖 砖讘讘专转 讙讗讜诇讛 讗讜 讻讬 诇讱 讟讜讘 诇讛讜讚讜转 砖诇 讘专讻讛 讗讞专讜谞讛, 讜讬砖 诪驻专砖讬诐 讛讜讚讜 诇讛' 讜讟注诐 讛讚讘专讬诐 砖讻诇 讛讜讚讗讛 砖诇 讛诇诇 讗讜 砖诇 讘专讻讛 讛讜讗 诇砖讜谉 讛讜讚讗讛 [讘讬谞讬 砖讬讟讛 讻转讜讘 诪讬讚 住讜驻专 讗讞专: 讜讻诇 砖讻谉 讛讜讚讗讛 讚讘专讻转 讛砖讞专 讗专讬讻转讗 谞砖诪转 讻诇 讞讬 讜讻诇 砖讻谉 讛讜讚讗讛 讚讜讬讘专讱 讚讜讚 讚讻转讬讘 讘讛 诪讜讚讬诐 讗谞讞谞讜 诇讱 讜诪讛诇诇讬诐 讜讻讜' 讜讗诐 讻谉 讻诇诐 诇砖讜谉 转讛诇讛] 讗讘诇 诪讜讚讬诐 砖讘转驻诇讛 讛讜讗 诇砖讜谉 讛砖转讞讜讗讛 诪注谞讬谉 讛砖转讞讜讜转讬 讛讗诪讜专 讘爪讬讘讗 讻砖谞转谉 诇讜 讚讜讚 讗转 讛砖讚讛 砖转专讙诪讜 讬讜谞转谉 诪讜讚讬讗 讜讻讜':



讘诪住讻转 讬讜诪讗 [谞"讙 注"讘] 讛转讘讗专 砖讛诪转驻诇诇 爪专讬讱 砖讬驻住讬注 讙' 驻住讬注讜转 诇讗讞专讬讜 讜讗讞专 讻讱 讬转谉 砖诇讜诐 讜诪驻住讬注 诇砖诪讗诇讜 转讞诇讛 砖讛讜讗 讻谞讙讚 讬诪讬谉 讛讻讘讜讚 砖讛讜讗 砖诐 诇谞讙讚讜 讘砖注转 转驻诇讛 注诇 讚专讱 砖讜讬转讬 讛' 诇谞讙讚讬 转诪讬讚 讜讗讞专 讻讱 诇讬诪讬谞讜 讜讙' 驻住讬注讜转 讗诇讜 诪驻住讬注 讘讻专讬注讛 讗讞转, 讜讘讚讘专讬 讛讙讗讜谞讬诐 诪爪讬谞讜 砖爪专讬讱 诇讜 诇注诪讜讚 讘诪拽讜诐 砖讻诇讜 驻住讬注讜转讬讜 注讚 砖讬驻转讞 砖诇讬讞 爪讘讜专 讜讬砖 讗讜诪专 注讚 砖讬讙讬注 砖诇讬讞 爪讘讜专 诇拽讚讜砖讛, 讜讘转诇诪讜讚 讛诪注专讘 专诪讝讜讛 讻谉 讜讛讘讬讗讜 专诪讝 诇讚讘专 诪讗诪专讜 讜讬谞讜注 讗诪讜转 讛住驻讬诐 诪拽讜诇 讛拽讜专讗, 诪讻诇 诪拽讜诐 砖"爪 讗讬谞讜 爪专讬讱 诇驻住讜注 讙' 驻住讬注讜转 讗诇讗 讘住讬讜诐 讻诇 转驻诇讜转讬谞讜 砖驻住讬注讜转 讗诇讜 诇讗 讘讗诪爪注 转驻诇讛 谞转拽谞讜 讗诇讗 讘住讜祝 转驻诇转讜 诇讬讞讬讚 讜讘住讜祝 讻诇 讛转驻诇讜转 诇砖"爪, 讜诪讻诇 诪拽讜诐 讗驻 驻住注 讘住讜祝 转驻诇讛 讗祝 讛讜讗 讗讬谉 专讗讜讬 诇讞讝讜专 诪讬讚 讗诇讗 讬砖讛讗 诪讬讚 讜讬讞讝讜专 讜讬驻转讞 讛讗 诪讻诇 诪拽讜诐 讗讬谉 专讗讜讬 诇讛诪转讬谉 注讚 砖讬讙讬注 讛讜讗 注爪诪讜 诇拽讚讜砖讛 砖讛专讬 讗讬谉 专讗讜讬 诇讛驻住讬拽 转驻诇转讜 讘讛诇讜讱, 讜讚讘专讬诐 讗诇讜 讚讘专讬 讙讗讜谞讬诐 讛诐 讜讻讱 专讗讜讬 诇讛谞讬讛讬讙 讗诇讗 砖讻讘专 专讗讬谞讜 诪拽爪转谉 谞讜讛讙讬谉 讘讚专讱 讗讞专转, 讜讘讞讘讜专讬 爪专驻转 专讗讬转讬 砖谞讜讛讙讬谉 诇讛讙讘讬讛 注拽讘诐 讻砖讗讜诪专讬诐 拽讚讜砖讛 讻讚讬 砖讬讚讚讜 讻诇 讙讜驻诐 注诇 砖诐 诪诇讗讻讬 爪讘讗讜转 讬讚讜讚讜谉 讬讚讜讚讜谉:



讛诪砖谞讛 讛砖砖讬转 讜讛讻讜谞讛 诇讘讗专 讘讛 注诇 砖诇讬讞 爪讬讘讜专 砖爪专讬讱 诇讛砖转讚诇 砖诇讗 讬驻住讬讚 讻讜谞转讜 讜驻讬' 讛诪砖谞讛 讛注讜讘专 诇驻谞讬 讛转讬讘讛 诇讗 讬注谞讛 讗讞专 讛讻讛谞讬诐 讗诪谉, 讻诇讜诪专 讗讞专 讛驻住讜拽讬诐 砖诇 讘专讻转 讻讛谞讬诐 诪驻谞讬 讛讟专讜祝 讻诇讜诪专 砖诇讗 转讟专祝 讚注转讜 诇讬讜 讘讛住讚专转 讛转讬讘讜转 砖讛专讬 砖诇讬讞 爪讘讜专 诪住讚讬专 诇讻讛谞讬诐 转讬讘讛 转讬讘讛 讜讗诐 讗讬谉 砖诐 讻讛谉 讗诇讗 砖"爪 诇讗 讬砖讗 讗转 讻驻讬讜 砖诪讗 诇讗 讬讜讻诇 诇讞讝讜专 诇转驻诇转讜:



讝讛讜 驻讬' 讛诪砖谞讛 讜诇讗 谞转讞讚砖 注诇讬讛 讘讙诪专讗 讚讘专, 讜讛讻讜谞讛 诇讘讗专 诪讛 砖讘讬讗专 讘讻诇 讛驻专拽 诇讛砖转讚诇 讘转驻诇转讜 砖诇讗 讬讟专讬讚 讻讜谞转讜 注讚 砖转讘讬讗讛讜 诪讞砖讘转讜 诇讟注讜转 讘讚讘专讬讜, 讜驻讬' 讛诪砖谞讛 讛诪转转驻诇诇 讜讟注讛 住讬诪谉 专注 诇讜 驻讬专砖讜讛 讘讙诪' 讘讘专讻讛 专讗砖讜谞讛 讜讗诐 讛讜讗 砖诇讬讞 爪讘讜专 住讬诪谉 专注 诇砖讜诇讞讬讜 砖砖诇讜讞讜 砖诇 讗讚诐 讻诪讜转讜 讗诪专讜 注诇讬讜 注诇 专' 讞谞讬谞讗 讘谉 讚讜住讗 讜讻讜' 讗诐 砖讙讜专讛 转驻诇转讬 砖诇讗 讗讟注讛 讜砖诇讗 讗讙诪讙诐 讘讛 讬讜讚注 讗谞讬 砖诪拽讜讘诇, 讜讗诐 诇讗讜 讬讜讚注 讗谞讬 砖注谞讬谉 转驻诇转讬 诪讟讜专祝 讻诇讜诪专 砖讗讬谞讜 诪拽讜讘诇 诪诇砖讜谉 讟讜专驻讬谉 转驻诇转讜 讘驻谞讬讜 讜讘讙诪' 讗诪专讜 砖讛诪转驻诇诇 爪专讬讱 诇讻讜讬谉 讗转 诇讘讜 讘讻诇 讛转驻诇讛 讜讗诐 诇讗 讻讬讜谉 讗诇讗 讘讘专讻讛 专讗砖讜谞讛 讬爪讗 讜诪拽爪转 讛讙讗讜谞讬诐 驻讜住拽讬诐 讻谉, 讜讬砖 诪讬 砖讗讜诪专 砖讘转驻诇讛 诇讗 讬爪讗 注讚 砖讬讻讜讬谉 讘讻讜诇讛:



讝讛讜 讘讬讗讜专 讛诪砖谞讛 讜诪讛 砖讘讗 注诇讬讛 讘讙诪' 讻讱 讛讜讗, 诇注讜诇诐 讬转驻诇诇 讗讚诐 讘讘讬转 砖讬砖 讘讜 讞诇讜谞讜转 专"诇 砖讬砖讗 注讬谞讬讜 诇诪专讜诐 讜讻讜' 讛讜讗 砖谞讗' 讘讚谞讬讗诇 讜讻讜讬谉 驻转讬讞讬谉 诇讬讛 讘注诇讬转讬讛 谞讙讚 讬专讜砖诇诐, 讜讻诇诇 讛讚讘专讬诐 砖讬砖转讚诇 诇讛讬讜转 转驻诇转讜 讘讻讜谞讛 讬转讬专讛 讛讜讗 砖讗诪专讜 讗驻 讻讜谞转 诇讘讱 讘转驻诇讛 转讛讗 诪讘讜砖专 砖谞砖诪注讛 转驻诇转讱 讜讗讬谉 诇讜 诇讗讚诐 诇讛转驻诇诇 讘诪拽讜诐 讛诪驻讜专住讬诐 诇注讬谞讬 讛讻诇 讜讻谉 讗讬谉 诇讜 诇讗讚诐 诇驻专住诐 讞讟讗讬讜 讘砖注转 讜讬讚讜讬讜, 讻诇诇 讙讚讜诇 讗诪专讜 专讞诪谞讗 诇讘讗 讘注讬 讜诪讻诇 诪拽讜诐 讘注讘讬专讜转 砖讘讬谉 讗讚诐 诇讞讘专讜 爪专讬讱 诇驻专住诪谉 诇讜 讜诇驻讬讬住讜 讘讗讞讬讝转 专注讬诐 注讚 砖讬转驻讬讬住:





转讜住驻讜转 专讗"砖

拽讬讚讛 注诇 讗驻讬诐 讚讻转讬讘 讜转拽讚 讘转 砖讘注 讗驻讬诐 讗专爪讛. 讜讗"转 讛砖转讞讜讬讛 谞诪讬 讛讗 讻转讬讘 讗驻讬诐 讗专爪讛 讬砖转讞讜讜 诇讱, 讗讜诪专 专"转 讚拽讬诐 诇讛讜 诇专讘谞谉 讘拽讘诇讛 讚拽讬讚讛 注诇 讗驻讬诐 讜讗讬住转讬讬注讜 诪拽专讗 讚诪爪讬谞讜 讙讘讬 拽讬讚讛 砖讻转讜讘 讘讛 注诇 讗驻讬诐:



讞讝讬谞讗 诇讛讜 诇讗讘讬讬 讜专讘讗 讚诪爪诇讬 讗爪诇讜讬讬. 驻讬' 诪讜讟讬谉 注诇 爪讚讬讛谉 讜讟注诪讗 诇驻讬 砖讛讬讛 砖诐 专爪驻转 讗讘谞讬诐 讜讗讬转 诇讛讜 讚讗住讜专 诪讚专讘谞谉 讜讗驻讬诇讜 讘诇讗 驻砖讜讟 讬讚讬诐 讜专讙诇讬诐 讜诇讻讱 诪爪诇讬 讗爪诇讜讬讬, 讜讛讻讬 讗讬转讗 讘驻' 砖诇讬砖讬 讚诪讙诇讛 [讚祝 讻讘] 讚专讘 诇讗 谞驻讬诇 注诇 讗驻讬讛:



专讘讗 讻专注 讘讛讜讚讗讛 转讞诇讛 讜住讜祝 讗诪专 讞讝讬谞讗 诇专讘 谞讞诪谉 讚讻专注. 诪讻讗谉 诪砖诪注 讚诇讗 讙专讬住 讘诪转谞讬' 讚诇注讬诇 讘讛讜讚讗讛 转讞诇讛 讜住讜祝 讗诇讗 讛"讙 讗诇讜 讘专讻讜转 砖讗讚诐 砖讜讞讛 讘讛谉 讘讗讘讜转 讜讘讛讜讚讗讛 讚讗诇讜 讙专住讬' 讘讛讜讚讗讛 转讞诇讛 讜住讜祝 诪讗讬 拽诪"诇 专讘讗 诪转谞讬' 讛讬讗, 讜讛专讗讘"讚 驻讬' 讚讛讗讬 驻诇讜讙转讗 诇讗 讘讻专讬注转 砖"抓 讜讬讞讬讚 讛诪转驻诇诇讬谉 讗讬讬专讬 讚驻砖讬讟讗 讚讻专注讬 转讞诇讛 讜住讜祝 讻讘专讬讬转讗 讚诇注讬诇 讗诇讗 讘讻专讬注转 诪讜讚讬诐 讚专讘谞谉 讛讜讗, 讜讛讻讬 讗讬转讗 讘讬专讜砖诇诪讬 讛讻诇 砖讜讞讬谉 注诐 讛砖"抓 讘讛讜讚讗讛 讗"专 讝讬专讗 讜讘诇讘讚 讘诪讜讚讬诐 专' 讝注讬专讗 讛讜讛 住诪讬讱 诇拽专讜讘讛 讻讚讬 砖讬讛讗 砖讜讞讛 注诪讜 转讞诇讛 讜住讜祝, 讜讛讻讬 驻讬专讜砖讗 专' 讝讬专讗 讛讜讛 砖讜讞讛 注诐 砖"抓 讘诪讜讚讬诐 讗讘诇 诇讗 讘住讜祝 讛讜讚讗讛 讜讝注讬专讬 讛讬讛 诪讻讜讬谉 讜讗讜诪专 诪讜讚讬诐 讚专讘谞谉 讘谞讞转 讜诪讗专讬讱 讜讛讬 讛诪讻讜讬谉 诇住讬讬诐 注诐 砖"抓 讘讻讬讜讜谉 讛讘专讻讛 讜讛讬讛 砖讜讞讛 注诪讜 讘住讜祝 讛讜讚讗讛:



讬讻讜讬谉 讗转 诇讘讜 讘讗讞转 诪讛谉. 讜讛讗 讚讗"专 讗诇注讝专 讘住讜祝 转驻诇转 讛砖讞专 [讚祝 诇':] 诇注讜诇诐 讬诪讜讚 讗讚诐 注爪诪讜 讗诐 讬讻讜诇 诇讻讜讬谉 讗转 诇讘讜 讬转驻诇诇 [讜讗诐 诇讗讜 讗诇 讬转驻诇诇 讬砖 诇驻专砖] 讗诐 讬讻讜诇 诇讻讜讬谉 诇讘讜 讘讗讞转 诪讛谉 讜讛讬讬谞讜 讘讗讘讜转 讻讚拽讗诪专 讛讻讗:



讞爪讬祝 注诇讬 诪讗谉 讚诪爪诇讬 讘讘拽转讗. 讜讗"转 讜讛讗 讻转讬讘 讜讬爪讗 讬爪讞拽 诇砖讜讞 讘砖讚讛 [讘专讗砖讬转 讻"讚], 讜讬"诇 讚讛讬讬谞讜 讘讛专 讛诪讜专讬讛 讻讚讗诪专讬谞谉 讘驻住讞讬诐 驻' 诇讛讗砖讛 [讚祝 驻"讞.] 诇讗 讻讬爪讞拽 砖拽专讗讜 砖讚讛, 讗"谞 讘拽转讗 讛讬讬谞讜 讘拽注讛 砖专讙讬诇讬谉 砖诐 讘谞讬 讗讚诐 诇注讘讜专:



讻住讜讬 讞讟讗讛. 诇驻讬 砖诪转讘讬讬砖 诪诪谞讜 讗讘诇 讗诐 诪驻专砖 讞讟讗讬讛 谞专讗讛 砖讗讬谞讜 诪转讘讬讬砖 诪讞讟讗讬讜, 讜讗诪专讬谞谉 诇注讬诇 讘驻"拽 [讬"讘:] 讻诇 讛注讜砖讛 讚讘专 讜诪转讘讬讬砖 诪讜讞诇讬谉 诇讜 诪讬讚:



讛讚专谉 注诇讱 驻专拽 讗讬谉 注讜诪讚讬谉





砖讬讟讛 诪拽讜讘爪转

诪诇讱 讻讬讜谉 砖砖讜讞讛 砖讜讘 讗讬谞讜 讝讜拽祝 讜讻讜' - 讗讬讻讗 诪讗谉 讚诪驻专砖 讘讛讗 讚诇驻讬 诪注诇转 讛讗讚诐 专讗讜讬 诇讜 诇讛讻谞讬注 注爪诪讜 讬讜转专 诇驻谞讬 讘讜专讗讜. 讜讬砖 诪驻专砖讬诐 砖讟注诐 诪诇讱 砖讛讜讗 砖讜讞讛 讜讗讬谞讜 讝讜拽祝 诇驻讬 砖讗诪专讜 专讘讜转讬谞讜 讝"诇 讘专"讛 诪诇讱 谞讚讜谉 讘讻诇 讬讜诐 讜讻讬讜谉 砖讻谉 专讗讜讬 讛讜讗 诇注诪讜讚 谞讻谞注 讜讻驻讜祝. 讜诪讛讗讬 讟注诪讗 谞讜讛讙讬谉 讛注诐 诇砖讞讜转 讘讻诇 讛讘专讻讜转 讚专讗砖 讛砖谞讛 诪驻谞讬 砖讛讜讗 讬讜诐 讛讚讬谉 诇讻诇. 讜讚讬谉 讝讛 讻讬讜谉 讚诇讗 讗讬转诪专 讘讙诪专讗 讚讬诇谉 诪住转讬讬谉 诇砖讞讜转 讘诪诇讻讬讜转 讝讻专讜谞讜转 讜砖讜驻专讜转 讚讛诐 注讬拽专 讞讬讜讘讗 讚讬讜诪讗:


讞讝讬谞讗 诇讗讘讬讬 讜专讘讗 讚诪爪诇讜 讗爪诇讜讬讬 - 驻讬专讜砖 讻砖谞讜驻诇讬诐 注诇 驻谞讬讛诐 讛讬讜 诪讟讬谉 注诇 爪讚讬讛诐. 讗讬转 讚讗诪专讬 讟注诪讗 诪砖讜诐 讚讗讬谉 讗讚诐 讞砖讜讘 专砖讗讬 诇讬驻讜诇 注诇 驻谞讬讜 讗诇讗 讗诐 讻谉 谞注谞讛 讻讬讛讜砖注 讘谉 谞讜谉. 讜讗讞专讬诐 讗讜诪专讬诐 讚专爪驻转 讗讘谞讬诐 讛讬转讛 砖诐 讜讗住讜专 诇讛砖转讞讜讜转 讻谞讙讚讛 讚诪专讘讬谞谉 诇讬讛 诪讗讘谉 诪砖讻讬转:


讛讛讬讗 讘讛讜讚讗讛 砖诇 讛诇诇 - 驻讬专讜砖 讘讛讜讚讜 诇讛' 砖讗讜诪专讬诐 讘讛诇诇:


讛讛讬讗 讘讛讜讚讗讛 砖诇 讘专讻转 讛诪讝讜谉 - 驻讬专讜砖 注诇 讛讻诇 讛' 讗诇讛讬谞讜 讗谞讜 诪讜讚讬诐 诇讱 讜讻讜'. 讜讛讜讗 讛讚讬谉 讚讛讜讛 讬讻讜诇 诇诪讬诪专 讚专讘讗 住讘讬专讗 诇注讬诇 讻诪转谞讬转讗 讚诇注讬诇 [讘专讻讜转 讚祝 诇"讚 住讜祝 注"讗] 讚讗诪专 讘讛讜讚讗讛 转讞诇讛 讜住讜祝. 讗诇讗 讚诇讗 讗讬讻驻转 诇讬讛 讜讗砖讻讞谉 讚讻讜转讛. 讜讚讜拽讗 讘讛谞讬 讛讜讚讗讜转 砖讛谉 拽讘讜注讜转 讜转拽谞讜诐 讘诇讗 砖讞讬讛. 讗讘诇 讗诐 讘讗 讗讚诐 诇讞讚砖 讜诇讜诪专 转讞谞讜谞讬诐 讛专砖讜转 讘讬讚讜 诇砖讞讜转 讻诪讛 驻注诪讬诐 讻诪讜 砖诪爪讬谞讜 讘专' 注拽讬讘讗 砖讗诪专讜 注诇讬讜 讻砖讛讬讛 诪转驻诇诇 讘讬谞讜 诇讘讬谉 注爪诪讜 讗讚诐 诪谞讬讞讜 讘讝讜讬转 讝讜 讜诪讜爪讗讜 讘讝讜讬转 讗讞专转 诪驻谞讬 讛砖转讞讜讗讜转 讜讛讻专注讜转. 讛讬诇讻讱 讘谞砖诪转 讻诇 讞讬 讻砖讗谞讜 讗讜诪专讬诐 讜诇讱 诇讘讚讱 讗谞讞谞讜 诪讜讚讬诐 讗诐 讘讗 诇砖讞讜转 讛专砖讜转 讘讬讚讜 诇驻讬 砖讗讬谞讜 讚讘专 拽讘讜注 讜讗讬谞讜 讞讬讬讘 诇讗讜诪专讜 讻诪讜 讛诇诇 讜讘专讻转 诪讝讜谉 讗诇讗 诪谞讛讙 讛讙讗讜谞讬诐 讝"诇 讜讗讬谞讜 讗诇讗 砖讘讞讬诐 砖讗谞讜 诪讜住讬驻讬谉 诇讻讘讜讚 讛砖讘转:


诪转谞讬' 讛诪转驻诇诇 讜讟注讛 讻讜' 砖砖诇讜讞讜 砖诇 讗讚诐 讻诪讜转讜 - 讜讬诇驻讬谞谉 诇讛 诪讚讻转讬讘 讜砖讞讟讜 讗讜转讜 讻诇 拽讛诇 注讚转 讬砖专讗诇 讜讘讜讚讗讬 诇讗 讛讬讜 讻诇 讬砖专讗诇 砖讜讞讟讬谉 讗诇讗 砖砖诇讜讞讜 砖诇 讗讚诐 讻诪讜转讜:


[讙诪专讗] 讗讛讬讬讗 - 驻讬专讜砖 [讘讗讬讝讜] 讛讜讬 住讬诪谉 专注 讗诐 讟注讛. 讘讗讘讜转:


讗诐 诇讗讜 讬讻讜讬谉 诇讘讜 讘讗讞转 诪讛谉 - 驻讬专讜砖 讜讗诐 诇讗讜 诇讗 讬爪讗 讚讗讬 诇讻转讞诇讛 讗驻讬诇讜 讘讻讜诇谉 谞诪讬 爪专讬讱 诇讻讜讬谉 诇讻转讞诇讛:


讗讛讬讬讗 讗诪专 专讘 住驻专讗 讘讗讘讜转 - 驻讬专讜砖 讜讗诐 诇讗 讻讬讜谉 讞讜讝专 诇专讗砖. 讜诇驻讬 讝讛 诪讗讬 讚讗诪专讬谞谉 诇注讬诇 讗诐 讬讻讜诇 诇讻讜讬谉 讗转 诇讘讜 讬转驻诇诇 讜讗诐 诇讗讜 诇讗 讬转驻诇诇 讛讻讬 拽讗诪专 讗诐 讬讻讜诇 诇讻讜讬谉 讗转 诇讘讜 讘讗讘讜转 讬转驻诇诇 讜讗诐 诇讗讜 诇讗 讚讜讚讗讬 讘专讻转 讗讘讜转 爪专讬讻讛 讻讜谞讛. 讗讘诇 讗诐 讗讬谞讜 讬讻讜诇 诇讻讜讬谉 讗转 诇讘讜 讘讻诇 讛转驻诇讛 讗讬谉 诇讜 诇讛谞讬讞 诪诇讛转驻诇诇 讻讬讜谉 讚讘讚讬注讘讚 诇讗 讘注讬 讻讜讜谞讛 讗诇讗 讘讗讘讜转:


诪谞讗 讛谞讬 诪讬诇讬 讚讻转讬讘 讘讜专讗 谞讬讘 砖驻转讬诐 砖诇讜- 驻讬专讜砖 讘讝诪谉 砖谞讬讘 砖驻转讬诐 讘专讜专 砖诇讜诐 诇讜:


讘专讬砖讗 专讞讜拽 - 驻讬专讜砖 讜谞转拽专讘 砖注砖讛 转砖讜讘讛 讜讛讚专 诇拽专讜讘 诪注讬拽专讜:


讜讗讬讚讱 诪讗讬 专讞讜拽 专讞讜拽 诪注讘讬专讛 - 讜讛讬讬谞讜 爪讚讬拽 讙诪讜专 诪转讞诇转讜:


讜诪讗讬 拽专讜讘 拽专讜讘 诇注讘讬专讛 - 驻讬专讜砖 讜谞转专讞拽 讛讬诪谞讛 讜讛讬讬谞讜 讘注诇 转砖讜讘讛:


讗诪专 诇讛 讛讜讗 讚讜诪讛 讻注讘讚 诇驻谞讬 讛诪诇讱 - 驻讬专讜砖 砖讻诇 讛讬讜诐 注讜讘讚 注讘讜讚转 讗诇讛讬讜 转讚讬专 讜讗讬谞讜 诪住讬讞 讚注转讜 诪诪谞讜 讜讛讜讗 拽专讜讘 诇讜 讜诪拽讘诇 转讞谞讜谞讬讜 诪讛专 讜讛砖讙讞转 讛讘讜专讗 注诇讬讜 转诪讬讚 讻注讘讚 讛诪讝讜诪谉 讗爪诇 专讘讜. 讜讗谞讬 讚讜诪讛 讻砖专 诇驻谞讬 讛诪诇讱 砖讛讜讗 谞讻讘讚 讗讱 讗讬谞讬 诪转诪讬讚 讻诇 讻讱 讘注讘讜讚转 讛诪诇讱. 讗讘诇 诪讻诇 诪拽讜诐 讛砖专 讛专讞讜拽 谞讻讘讚 诪谉 讛注讘讚 讛拽专讜讘 讘砖讗专 讚讘专讬诐:


讗诇讗 讘讘讬转 砖讬砖 讘讜 讞诇讜谞讜转 讜讻讜' - 驻讬专讜砖 讜砖讬讛讬讜 讛讞诇讜谞讜转 驻转讜讞讜转 讻谞讙讚 讛诪讝专讞 讻讚诪讬讬转讬 讘拽专讗 谞讙讚 讬专讜砖诇讬诐 诪驻谞讬 砖注诇 讬讚讬 讛讛讘讟讛 讛讝讗转 讬讻讜讬谉 讘转驻诇转讜 讻谞讙讚 讛诪拽讜诐 讬讜转专 讜转讛讬讛 转驻诇转讜 专爪讜讬讛 讜诪拽讜讘诇转:


讘驻拽转讗 - 驻讬专讜砖 讘专讞讜讘 讘诪拽讜诐 砖讘谞讬 讗讚诐 诪爪讜讬讬谉 砖诐 转诪讬讚:


住诇讬拽 驻专拽 讗讬谉 注讜诪讚讬谉 讘住讬注转讗 讚砖诪讬讗





诪讛专砖"讗 - 讞讬讚讜砖讬 讛诇讻讜转

讘讚"讛 拽讬讚讛 注诇 讗驻讬诐 讜诪讬讬转讬 拽专讗 讗注"讙 讚讗砖讻讞谉 谞诪讬 讘注谞讬谉 讗讞专 讻讜' 注讻"诇 专"诇 讚讗砖讻讞谉 拽讬讚讛 讘诇讬 讗驻讬诐 砖谞讗诪专 讜讬拽讜讚 讗专爪讛 讜讙讜' 讚诪砖诪注 讻讜诇讜 砖讟讜讞 讗专爪讛 讻诪讜 诇讛砖转讞讜转 诇讱 讗专爪讛 讚诪讬讬转讬 讛讻讗 讜讘转讜住' 驻"讘 讚砖讘讜注讜转 讻转讘讜 转讬诪讗 讛砖转讞讜讗讛 谞诪讬 讗砖讻讞谉 注诇 讗驻讬诐 讚讻转讬讘 讜讬砖转讞讜 诇讗驻讬讜 讜讙讜' 讗驻讬诐 讗专抓 讬砖转讞讜讜 讜讙讜' 讻讜' 注"砖:





诪讛专砖"讗 - 讞讬讚讜砖讬 讗讙讚讜转

注"讘 砖讛讜讗  诪讟讜专祝 讻讜'. 注讬讬谉 驻讬专砖"讬 讜讘注专讜讱 驻讬专砖 诪诇' 讟专驻讛 诪诪砖 讻诪讜 讬"讞 讟专驻讜转 讚讘讗讜转讛 砖注讛 讻砖讛讬讛 诪转驻诇诇 注诇 讝讛 砖诪转 讻讘专 讛讬讛 讟专驻讛 讜讘讜讚讗讬 砖讬诪讜转 讻诪"讚 讟专驻讛 讗讬谞讛 讞讬讛 (讞讜诇讬谉 谞讝:) 讜拽"诇: 


讗讛讬讬讗  讻讜' 讘讗讘讜转 讻讜'. 讜讛讬讬谞讜 诪讟注诐 讚诪转讞诇转 讘讘专讜讱 讜诪住讬讬诪转 讘讘专讜讱 讜讻诪讛 砖诪讜转 谞讝讻专讜 讘讛 讗诇讛讬谞讜 讜讗诇讛讬 讗讘讜转讬谞讜 讗诇讛讬 讗讘专讛诐 讻讜' 讜谞住诪讻讛 诪诪砖 诇讙讗讜诇讛 讜拽"诇: 


讘讜专讗  谞讬讘 砖驻转讬诐 砖诇讜诐 讜讙讜'. 注讬讬谉 驻讬专砖"讬 讜注讬"诇 讘讜专讗 谞讬讘 砖驻转讬诐 砖诇讜诐 讻砖讬砖 砖诇讜诐 诇谞讬讘 砖驻转讬诐 砖讛讬讗 砖讙讜专讛 讜住讚讜专讛 讘驻讬讜 讘讗讬谉 拽诇拽讜诇 讜讟注讜转 讗讝 砖诇讜诐 诇讞讜诇讬 讛专讞讜拽 讜讛拽专讜讘 讜专驻讗转讬讜 讻讛讛讬讗 讚诇拽诪谉 讘讘谉 专"讙 砖讻讜讜谞讜 讘讗讜转讛 砖注讛 砖谞转专驻讗 讜拽"诇: 


讗诇讗  诇诪砖讬讗 讘转讜 讻讜'. 讻诇 讛谞讛讜 讚拽讞砖讬讘 讛诐 砖讗诪专讜 注诇讬讛诐 住驻"讘 讚讻转讜讘讜转 (拽讬讗:) 讜讗转诐 讛讚讘拽讬诐 讘讛' 讜讙讜' 讜讻讬 讗驻砖专 诇讬讚讘拽 讘砖讻讬谞讛 讗诇讗 讝讛 讛诪砖讬讗 讘转讜 诇转"讞 讜讛注讜砖讛 驻专拽诪讟讬讗 讻讜' 讻诪驻讜专砖 砖诐 讘讞讚讜砖讬谞讜 砖讚讘拽讜转 砖诇讛谉 诪讘讬讗讬谉 诇讬讚讬 砖讻专 讛谞讗诪专 讘谞讘讬讗讬诐 砖讻讞 讘讬讚 讗讚诐 讛讙砖诪讬 诇讛砖讬讙讜 讗讘诇 砖讻专 讛转"讞 讘注讜讛"讘 讛讜讗 砖讻专 专讜讞谞讬 诪诪砖 讘讘"转 砖讗讬谉 砖讻诇 讜注讬谉 讗讚诐 诪砖讬讙讜 专拽 注讬谉 讗诇讛讬诐 砖讛讜讗 讘讘"转 讜讛讬讬谞讜 讬注砖讛 诇诪讞讻讛 诇讜 砖讛讜讗 讛转"讞 讗讜 诇诪讞讻讛 诇讜 讘讗讜转讬讜转 诇讞讻诪讛 诇讜 讜讻谉 讛讗 讚拽讗诪专 讻诇 讛谞讘讬讗讬诐 讻讜' 讗诇讗 诇讬诪讜转 讛诪砖讬讞 砖讗讝 讬讞讬讜 讜讬拽讜诪讜 讘讙讜祝 讜谞驻砖 诇拽讘诇 砖讻专 讛讙砖诪讬 砖讛砖讬讙讜 讛谞讘讬讗讬诐 讗讘诇 诇注讜讛"讘 砖讛讜讗 注讜诇诐 讛谞砖诪讜转 讜讛专讜讞谞讬 讗讜转讜 砖讻专 专讜讞谞讬 砖诇讛谉 讗讬谉 砖讻诇 讜讻讞 讛谞讘讬讗讬诐 诇讛砖讬讙谉 讜注讬谉 诇讗 专讗转讛 讜讙讜' 讜讻谉 讬转驻专砖 讛讗 讚拽讗诪专 讻诇 讛谞讘讬讗讬诐 讻讜' 讗诇讗 诇讘注诇讬 转砖讜讘讛 讻讜' 砖讻讞 讛讙砖诪讬 讜讙讜驻谞讬 讙讘专 讘讛谉 讜诇讗 讬讛讬讛 诇讛诐 专拽 砖讻专 讙讜驻谞讬 讜讙砖诪讬 诪砖讗"讻 爪讚讬拽讬诐 讙诪讜专讬诐 砖讬讝讻讜 诇砖讻专 讙讚讜诇 专讜讞谞讬 注讬谉 诇讗 专讗转讛 讜讙讜' 讜讛谞讬 转诇转讗 诪讬诇讬 讻诇 讛谞讘讬讗讬诐 讻讜' 讗诇讗 诇诪砖讬讗 讘转讜 讻讜' 讜诇讬诪讜转 讛诪砖讬讞 讻讜' 讜诇讘注诇讬 转砖讜讘讛 讻讜' 讻讜诇诐 专"讞 讘"讗 诪砖诪讬讛 讚专讘讬 讬讜讞谞谉 讗诪专诐 讜爪"诇 讚讗讬谞谉 住讜转专讬诐 讜诇诪砖讬讗 讘转讜 讻讜' 讗祝 诇注讜讛"讘 讜诇转"讞 诇讬诪讜转 讛诪砖讬讞 讻讜' 讜诇讘注诇讬 转砖讜讘讛 讙诐 诇注讜讛"讘 拽讗诪专 讜讚讜"拽: 


砖讘注诇讬  转砖讜讘讛 注讜诪讚讬谉 讻讜'. 讙诐 砖诇驻讬 讛谞专讗讛 讚讘专 讝讛 专讞讜拽 诪讛砖讻诇 砖讬讛讬讛 诇讘注诇讬 转砖讜讘讛 诪注诇讛 讬转讬专讛 注诇 讛爪讚讬拽讬诐 讙诪讜专讬诐 讻讘专 讻转讘讜 讛诪驻专砖讬诐 讟注诪讬诐 讜谞讬诪讜拽讬诐 讘讝讛 注"砖 讜讗注谞讛 讞诇拽讬 讙诐 讗谞讬 诇驻讬 讚拽讚讜拽 诇砖讜谞讜 砖讗专"讬 讜诪讗讬 拽专讜讘 砖讛讬讛 拽专讜讘 诇讚讘专 注讘讬专讛 讜谞转专讞拽 诪诪谞讜 讚诇讗 讗讬讬专讬 讘讞讟讗 讜注讘专 注讘讬专讛 讘驻讜注诇 讚讗"讻 诇讗 讛讜讬 拽专讬 诇讛 拽专讜讘 诇讚讘专 注讘讬专讛 讗诇讗 讚专"诇 砖讛讬讛 拽专讜讘 诇驻讬 诪讞砖讘转讜 诇注讘讜专 注讘讬专讛 讜讙讘专 注诇 讬爪专讜 讜诇讗 注讘专 讜讛讬讬谞讜 讘注诇 转砖讜讘讛 诪诪讞砖讘转讜 砖讞砖讘 诇注讘讜专 注讘讬专讛 讚讜讚讗讬 讘讝讛 砖讙讘专 注诇 讬爪专讜 讜诇讗 注砖讛 讛注讘讬专讛 住讘专 专讘讬 讗讘讛讜 讚讬砖 诇讜 诪注诇讛 讬转讬专讛 注诇 讛爪讚讬拽讬诐 讙诪讜专讬诐 砖诇讗 讛讬讛 讘讛谉 讛住转转 讛讬爪专 讛专注 讻诇诇 讜诇讗 拽专讘讜 诇注讘讬专讛 讜专"讬 住讘专 讚讗注驻"讻 爪讚讬拽讬诐 讙诪讜专讬诐 讬砖 诇讛谉 诪注诇讛 讬转讬专讛 砖诇讗 讞讟讗讜 讻诇诇 讙诐 讘诪讞砖讘讛 诪砖讗"讻 讝讛 讛拽专讜讘 诇讚讘专 注讘讬专讛 注讘专 诪讬讛转 讘诪讞砖讘讛 讜转讜 诇讗 诪讬讚讬 讜讚讜"拽: 


讝讛  讬讬谉 讛诪砖讜诪专 讻讜'. 诪诇转 讬讬谉 诪讜专讛 注诇 住讜"讚 讘讙讬诪讟专讬讗 (住谞讛讚专讬谉 诇讛.) 讜诪砖讜诪专 讘注谞讘讬讜 诪砖砖转 讻讜' 讛讜讗 专诪讝 砖讗讜转讜 讬讬谉 讛讜讗 讚讘专 专讜讞谞讬 讬砖 诪讗讬谉 讚讜诪讛 诇讗讜转谉 注谞讘讬诐 讚讬诪讬 讘专讗砖讬转 砖谞讘专讗讜 讬砖 诪讗讬谉 诪砖讗"讻 讛注谞讘讬诐 砖谞讟注讜 讗讞"讻 砖讛诐 讬砖 诪讬砖 讜讛讬讬谞讜 注讬谉 诇讗 专讗转讛 拽讜讚诐 讛讘专讬讗讛 砖讛讬讛 讗讬谉 讝讜诇转 讗诇讛讬诐 讜诪"讚 讝讛 注讚谉 砖诇讗 砖诇讟讛 讻讜' 砖讛讜讗 诪拽讜诐 专讜讞谞讬 讚讗驻讬诇讜 讗讚诐 拽讜讚诐 砖讞讟讗 砖谞讗诪专 讘讜 讗谞讬 讗诪专转讬 讗诇讛讬诐 讗转诐 讜讙讜' 诇讗 讝讻讛 诇专讗讜转讜 讜讛讜讗 讛注讜讛"讘 砖讗诪专讜 讘驻专拽 讛讬讛 拽讜专讗 (讘专讻讜转 讬讝.) 讚爪讚讬拽讬诐 讬讜砖讘讬谉 讻讜' 讜谞讛谞讬谉 讜诪转注讚谞讬谉 诪讝讬讜 讛砖讻讬谞讛 讜讚讜"拽: 


转"诇  讜谞讛专 讬讜爪讗 诪注讚谉 讜讙讜' 讙谉 诇讞讜讚 讜注讚谉 诇讞讜讚 讻讜'. 讜讘转注谞讬转 驻"拽 (讬.) 讗诪专讜 讗讛讗讬 拽专讗 讚讙谉 讛讜讗 住' 诪注讚谉 注"砖: 


讻讬讜谉  砖专讗讛 讗讜转诐 注诇讛 讻讜'. 诪砖诪注 诪讬讚 讻砖专讗讛 讗讜转诐 拽讜讚诐 砖讗"诇 诇讘拽砖 注诇讛 诇注诇讬讛 讜讘拽砖 讻讜' 讜讗驻砖专 砖讬讚注 讻讘专 砖讛讬讛 讘谉 专"讙 讞讜诇讛 讜讻砖专讗讛 讘' 转诇诪讬讚讬讜 砖讘讗讜 讗诇讬讜 讛专讙讬砖 砖诇讻讱 讘讗讜 诇砖讗讜诇 诪诪谞讜 诇讘拽砖 专讞诪讬诐 讜注诇讛 讻讜' 讜拽"诇: 


讜讻讬  谞讘讬讗 讗转讛 讻讜'. 注讚"讝 讬砖 诇驻专砖 讘讗讘专讛诐 砖谞讗诪专 讻讬 谞讘讬讗 讛讜讗 讜讬转驻诇诇 讘注讚讱 讜讞讬讛 专"诇 砖讛讜讗 谞讘讬讗 讜讬讜讚注 砖注"讬 转驻诇转讜 转讞讬讛 讜讝"砖 诇讜 讛讻讗 讜讻讬 谞讘讬讗 讗转讛 讻讗讘专讛诐 讻讜' 讜拽"诇: 


讜讻讬  讛讜讗 讙讚讜诇 诪诪讱 讻讜'. 诇驻讬 诪"砖 讘驻' 讛讘注"讬 (讬讘诪讜转 住讚.) 讚诇驻注诪讬诐 转驻诇转 讗讞专讬诐 诇讗讚诐 诪讜注讬诇 诇讜 讬讜转专 诪转驻诇转 注爪诪讜 讜注"讚 砖讗诪专讜 (讘专讻讜' 讛:) 讗讬谉 讞讘讜砖 诪转讬专 注爪诪讜 诪讘讬转 讛讗住讜专讬谉 砖注"讻 讛讬讛 讬爪讞拽 诪转驻诇诇 注诇 专讘拽讛 砖谞讗诪专 讜讬注转专 诇讜 讛' 诇讜 讜诇讗 诇讛 讜讗驻砖专 砖讛讜讗 注讬拽专 讟注诪讗 砖诇 专讬讘"讝 讜专"讙 讚诇注讬诇 砖砖诇讞讜 诇专"讞 诇讘拽砖 专讞诪讬诐 砖讬讛讬讜 谞注谞讬诐 讘转驻诇转讜 讜诪注谞讜转谞讜转讬讛 讚专讬讘"讝 砖讗诪专 讗诇诪诇讬 讛讟讬讞 讘谉 讝讻讗讬 讻讜' 讜注"讝 讗"诇 讗砖转讜 讜讻讬 讞谞讬谞讗 讙讚讜诇 讻讜' 砖诇讗 讬讚注讛 讘注讬拽专 讟注诪讜 讜讛砖讬讘 诇驻讬 讚注转讛 讘诪砖诇 讛讝讛 讛讜讗 讚讜诪讛 讻注讘讚 讻讜' 讻驻讬专砖"讬 讻注讘讚 讛专讙讬诇 转诪讬讚 诇讛讬讜转 拽专讜讘 诇讜 讘讘讬转讜 讻谉 讛讬讛 专讘讬 讞谞讬谞讗 专讙讬诇 转诪讬讚 讘讘讬转 讛' 诇讛转驻诇诇 诇驻谞讬讜 注诇 讛诪讗讜专注讜转 砖诇 讛讘专讬讜转 诪砖讗"讻 专讬讘"讝 讛讜讗 讻砖专 诇驻谞讬 讛诪诇讱 砖讗讬谞讜 专讙讬诇 讘讘讬转 讛诪诇讱 讙诐 讻砖爪专讬讱 诇讬诇讱 诇驻谞讬 讛诪诇讱 诇讘拽砖 讚讘专 诪讛 爪专讬讱 诇注讘讚讬讜 诇讛讘讬讗讜 诇驻谞讬 讛诪诇讱 诇讘拽砖 注诇讬讜 讻谉 讛讬讛 专讬讘"讝 砖讛讬讛 注讜住拽 讘注住拽讬 爪讘讜专 讜讛讬讜 爪专讬讻讬谉 诇讜 专讘讬诐 诇转"转 砖讛讬讛 讘讗讜转讜 讚讜专 讗讘"讚 讜诇讗 讛讬讛 诇讜 驻谞讗讬 诇讛转驻诇诇 转诪讬讚 注诇 讛讘专讬讜转 讜拽"诇: 


砖讬砖  讘讜 讞诇讜谞讜转 讻讜'. 讛讟注诐 注讬讬谉 讘驻讬专砖"讬 讜讘转专"讬 讜注讬"诇 讚讘讗讬谉 讞诇讜谞讜转 讛"诇 诪拽讜诐 住转讜诐 讻讗诇讜 讗讬谉 诪砖诐 诪拽讜诐 诇转驻诇转讜 诇注诇讜转 讚诪讛"讟 拽讗诪专 诇注讬诇 专讘讗 诇讗 讙讝专 转注谞讬转讗 讘讬讜诪讗 讚注讬讘讗 诪砖讜诐 讚讻转讬讘 住讻讜转讛 讘注谞谉 诇讱 诪注讘讜专 讜讙讜' 讜讗诪专 注"讝 讜讗"转 讘讬讜转专 驻专讜抓 讻讙讜谉 讘讘拽注讛 讛讜讗 诪注讜诇讛 讘讬讜转专 诇注诇讜转 诪砖诐 转驻诇转讜 诪讻诇 爪讚 讘讗讬谉 诪驻住讬拽讜 讜注"讻 住诪讱 诇讜 讛诪讗诪专 讚讗讬谞讜 讻谉 讗诇讗 讞爪讬祝 注诇讬 诪讗谉 讚诪爪诇讬 讘讘拽注讛 讜讻驻讬专砖"讬: 


讞爪讬祝  注诇讬 诪讗谉 讚诪驻专砖 讞讟讗讬讛 讻讜'. 讛讬讬谞讜 讘注讘讬专讜转 砖讘讬谉 讗讚诐 诇诪拽讜诐 讚讛讻讬 诪讜拽诪讬谞谉 诇讬讛 讘驻专拽 讬"讛 (驻讜:) 讜注谞讬谞讜 讚讞爪讬祝 注诇讬 砖讗讬谉 讝讛 讻讘讜讚 讛诪拽讜诐 砖诪讙诇讛 诇专讘讬诐 砖讞讟讗 讻谞讙讚讜 注讬讬谉 驻讬专砖"讬 砖诐:





讞讻诪转 砖诇诪讛

专砖"讬 讘讚"讛 讛讞诇讜谞讜转 爪"诇 讞诇讜谞讜转 砖讙讜专诪讜转 讻讜':


讘讗"讚 砖讛讜讗 诪住转讻诇 讻讜' 谞"讘 讗注驻"讻 讗住讜专 诇讛住转讻诇 诇诪注诇讛 讗诇讗 注讬谞讬讜 诇诪讟讛 讜诇讘讜 诇诪注诇讛 讻讚讗讬转讗 讘讬讘诪讜转 (拽讛:) 讜讞诇讜谞讜转 讚拽讗诪专 讛讻讗 专诪讝 讛讜讗 诇专讜讘 注讬讜谉 讜讛讻讜讜谞讛 讜拽"诇 讜诪"诪 讘砖注转 拽讚讜砖讛 讬住转讻诇 诇诪注诇讛 讻讚讗讬转讗 讘住驻专 讛讬讻诇讜转 谞"诇:


转讜住' 讚"讛 拽讬讚讛 注诇 讗驻讬诐 讜诪讬讬转讬 拽专讗 讗注"讙 讚讗砖讻讞谉 谞诪讬 讘注谞讬谉 讗讞专 讬"诇 讻讜' 讻爪"诇 讜谞"讘 驻讬' 讘诇讗 讗驻讬诐 讻讚讻转讬讘 讜转拽讜讚 讘转 砖讘注 讜转砖转讞讜 诇诪诇讱 讜拽"诇:


讘讚"讛 讜讻讬讜谉 讻讜' 讻讚讗诪专讬' 讘住讜祝 驻专拽 转驻诇转 讛砖讞专 讻讜' ?诇讻讜讬谉 讬转驻诇诇 讻讜' 讻爪"诇:





专砖"砖

讙诪专讗 讞爪讬祝 注诇讬 诪讗谉 讚诪爪诇讬 讘讘拽转讗. 讛诪注"诪 转诪讛 注诇 讛专讬"祝 讜讛专讗"砖 砖讛砖诪讬讟讜讛讜 讜讻谉 诇讗 专讗讬转讬 讻注转 诇讛专诪讘"诐 砖讛讘讬讗讜 讜讗讜诇讬 讚讚讞讜讛讜 诪驻谞讬 诪讗诪专 讗诇讬讛讜 讝"诇 讚专讬砖 诪讻诇转讬谉 讛"诇 诇讛转驻诇诇 讘讚专讱 讜讗诪专 砖诐 讜诇诪讚转讬 砖诪转驻诇诇讬谉 讘讚专讱 讜讘转讜' 讛拽砖讜 诪讛讗 讚讜讬爪讗 讬爪讞拽 诇砖讜讞 讘砖讚讛 讜诇注谞"讚 讛谞诇"驻 讘拽转讗 讛讜讗 讘讬转 爪专 讻诪讜 讘讘拽转讬 (讻转讜讘讜转 谞"讚 拽"讙) 讜讘砖讘转 (注"讝) 讘拽转讗 讘讬 注拽转讗 [讜讛讟注诐 讛讜讗 讻注讬谉 砖驻讬' 转专"讬 注诇 讛讗 讚讞诇讜谞讜转] :



专砖"讬 讘诪砖谞讛 诇"讗 诇砖讜谉 讟讜专驻讬谉 诇讜 转驻诇转讜 讻讜'. 讻爪"诇. 讜注讬' 转讜讬"讟 讜讛讜讗 诇注讬诇 住讜祝 讚祝 讛':





讛讙讛讜转 讬注讘"抓

讗讛讬讬讗 讗诪专 专' 讞讬讬讗. 谞"讘 讻诪讛 专"讞 讛讜讜:


转讜住' 讚"讛 拽讬讚讛. 讘注谞讬谉 讗讞专. 谞"讘 讻讙讜谉 讜讬拽讚讜 讜讬砖转讞讜讜 (讘专讗砖讬转 诪讙). 讜讬拽讜讚 讛讗讬砖 讜讬砖转讞讜 (砖诐 讻讚). 讜专讘讬诐 讻诪讜讛讜. 讗讬讘专讗 讗讬讻讗 诇诪讬诪专 讛"驻 讚讛谞讛讜 拽专讗讬 砖注砖讜 拽讚讛 转讞诇讛 讙诐 讛砖转讞讜讜 (讜注讬' 专砖"讗 讜讘转讜住' 专"讬 讞住讬讚):





讘谉 讬讛讜讬讚注

讻旨止讛值谉 讙旨指讚讜止诇, 讘旨职住讜止祝 讻旨指诇 讘旨职专指讻指讛. 谞专讗讛 诇讬 讛讟注诐 讻讚讬 砖讬讘讬讟 讘住讜祝 讗讜转讬讜转 讛转讗专 砖诇讜 砖讛讜讗 讗讜转 谞讜"谉 讚讻讛谉, 讛专讜诪讝 注诇 谞驻讬诇讛 砖诇 讻谞住转 讬砖专讗诇, 讜砖诐 讬砖讞讛 诇讛讜专讜转 讻讬 注诇 讬讚讬 注谞讜讛 砖诇讜 讘讝讛 住讜诪讱 谞驻讬诇转 讻谞住转 讬砖专讗诇, 讜诪讛 砖讛诪诇讱 砖讈讜止讞侄讛 讘旨址转旨职讞执诇旨指讛 讜职住讜止祝 讻旨指诇 讘旨职专指讻指讛, 专诪讝 砖讬讘讬讟 讘专讗砖 讜住讜祝 转讜讗专 砖诇讜 砖讛诐 讗讜转讬讜转 诪讱 讚'诪旨侄诇侄讱职', 讜讬讛讬讛 转诪讬讚 诪讱 讜砖驻诇, 讜诇专' 讬爪讞拽 讘专 谞讞诪谞讬 讻讛谉 讙讚讜诇 讘转讞诇转 讻诇 讘专讻讛 讬讘讬讟 讘专讗砖 转讜讗专 砖诇讜 砖讛讜讗 讻祝 诇砖讜谉 讻驻讬驻讛, 讜讛诪诇讱 讻讬讜谉 砖讻专注 讗讬谞讜 讝讜拽祝, 砖讬讘讬讟 讘讗讜转讬讜转 诪旨侄诇侄讱职 砖讛诐 讛讜诇讻讬诐 讜讚诇讬诐 讘诪住驻专诐, 讻谉 讛讜讗 讬讜住祝 砖驻诇讜转 注诇 砖驻诇讜转讜 讬讜诐 讬讜诐.



转旨指谞讜旨 专址讘旨指谞指谉: 拽执讚旨指讛, 注址诇 讗址驻旨址讬执诐 讜职讻讜旨壮 讻旨职专执讬注指讛, 注址诇 讘旨执专职讻旨址讬执诐 讜职讻讜旨壮 讛执砖讈职转旨址讞植讜指讗指讛, 讝讜止 驻旨执砖旨讈讜旨讟 讬指讚址讬执诐 讜职专址讙职诇址讬执诐. 讬砖 诇讛拽砖讜转 讛讜讛 诇讬讛 诇诪讬诪专 讻旨职专执讬注指讛 转讞诇讛 讻住讚专 诪注诇讜转诐 诪诇诪讟讛 诇诪注诇讛? 讜谞专讗讛 诇讬 讘住"讚 谞拽讬讟 讻驻讬 住讚专 转讻讜谞转诐 讘讙讜祝, 拽讬讚讛 讘讞爪讬 讛注诇讬讜谉, 讻旨职专执讬注指讛 讘讞爪讬 讛转讞转讜谉, 讛执砖讈职转旨址讞植讜指讗指讛 讘讻诇 讛讙讜祝 讻讜诇讜, 讜诪讛 砖讗诪专讜 讛执砖讈职转旨址讞植讜指讗指讛, 讝讜止 驻旨执砖旨讈讜旨讟 讬指讚址讬执诐 讜职专址讙职诇址讬执诐, 讚讻转讬讘 (讘专讗砖讬转 诇讝, 讬) 诇职讛执砖职讈转址旨讞植讜鈥嵵棺� 诇职讱指 讗指专职爪指讛, 拽砖讗 诪讗讬 专讘讜转讬讛 讚讛讗讬 拽专讗, 讜讛诇讗 讻转讬讘 讘讻讬 转砖讗 (砖诪讜转 诇讚, 讚) 讜址讬执旨拽止旨讚 讗址专职爪指讛 讜址讬执旨砖职讈转指旨讞讜旨 讛专讬 讘拽讬讚讛 谞诪讬 讻转讬讘 '讗专爪讛' 讜诇讗 讗诪专 '讗驻讬诐', 讜注讜讚 讘驻' 讘诇拽 讻转讬讘 (讘诪讚讘专 讻讘, 诇讗) 讜址讬执旨拽止旨讚 讜址讬执旨砖职讈转址旨讞讜旨 诇职讗址驻指旨讬讜, 讜砖诐 讻转讬讘 '诇职讗址驻指旨讬讜' 注诇 讛砖转讞讜讬讛 讜诇讗 讻转讬讘 '讗址专职爪指讛'? 讜谞专讗讛 诇讬 讘住"讚 讻讬讜谉 讚讗讞专 讻旨职专执讬注指讛 诇讬讻讗 讗诇讗 专拽 讘' 诪讚专讙讜转, 讗讞转 拽讟谞讛 砖讛讬讗 讗驻讬诐 讚讜拽讗, 讜讗讞转 讙讚讜诇讛 砖讛讬讗 驻旨执砖旨讈讜旨讟 讬指讚址讬执诐 讜职专址讙职诇址讬执诐, 诇讻谉 住"诇 诪讜讻专讞 诇驻专砖 拽讬讚讛 注诇 拽讟谞讛, 讜讛砖转讞讜讬讛 注诇 讙讚讜诇讛, 讬注谉 讻讬 讘讻诇 诪拽讜诐 诪爪讬谞讜 诪拽讚讬诐 讛拽讬讚讛 诇讛砖转讞讜讬讛 讻砖诪讝讻讬专诐 讘讛讚讬 讛讚讚讬, 讜讘讜讚讗讬 爪专讬讱 诇讛讬讜转 讛拽讟谞讛 拽讜讚诐 讛讙讚讜诇讛, 砖讻谉 讚专讱 诇注砖讜转 讛拽讟谞讛 砖讛讬讗 注诇 讗驻讬诐, 拽讜讚诐 讛讙讚讜诇讛 砖讛讬讗 驻砖讜讟 讬讚讬诐 讜专讙诇讬诐 讜诇讗 诇讛驻讱, 讜诪讛 砖讗诪专 讘驻' 讻讬 转砖讗 讜址讬执旨拽止旨讚 讗址专职爪指讛 讜址讬执旨砖职讈转指旨讞讜旨, 讻诇 转讬讘讛 砖爪专讬讻讬诐 诇诪"讚 讘转讞诇转讛 讛讟讬诇 诇讛 讛"讗 讘住讜驻讛, 讜讻讗诇讜 讻转讬讘 讜址讬执旨拽止旨讚 '诇指讗指专侄抓' 讜址讬执旨砖职讈转指旨讞讜旨, 专爪讜谞讜 诇讜诪专 注砖讛 讛拽讬讚讛 砖讛讬讗 注诇 讗驻讬诐 诪讙注转 注讚 诇讗专抓 诪诪砖, 讜讗讞专 讻讱 讜址讬执旨砖职讈转指旨讞讜旨 讘旨职驻旨执砖旨讈讜旨讟 讬指讚址讬执诐 讜职专址讙职诇址讬执诐, 讜驻住讜拽 讜址讬执旨拽止旨讚 讜址讬执旨砖职讈转址旨讞讜旨 诇职讗址驻指旨讬讜 讗址专职爪指讛, 砖诐 转谞讬 讜讛讚专 诪驻专砖 讚拽讗讬 转讬讘转 诇职讗址驻指旨讬讜 注诇 拽讬讚讛 讛谞讝讻专转 转讞诇讛, 讜转讬讘转 讗址专职爪指讛 注诇 讜址讬执旨砖职讈转址旨讞讜旨, 讜诪讛 砖讛讘讬讗 讛讜讻讞讛 注诇 讛执砖讈职转旨址讞植讜指讗指讛 砖讛讬讗 驻旨执砖旨讈讜旨讟 讬指讚址讬执诐 讜职专址讙职诇址讬执诐 诪驻住讜拽 诇职讛执砖职讈转址旨讞植讜鈥嵵棺� 诇职讱指 讗指专职爪指讛, 谞拽讬讟 讝讛 诇讚讜讙诪讛 讘注诇诪讗, 讜讘讞专 讘驻住讜拽 讝讛 诪驻谞讬 砖诇讗 谞讝讻专 讘讜 拽讬讚讛 讜专拽 讻转讬讘 讛砖转讞讜讬讛, 讜讻转讬讘 讘讬讛 讗指专职爪指讛 讚诪砖诪注 砖讟讜讞 讻诪讜 砖讻转讘 专砖"讬 讝"诇, 讜讙诐 讻讬 讛讻讗 转讬讘转 讗指专职爪指讛 讬转讬专, 砖讛讜讗 讗诪专 诪砖转讞讜讬诐 诇讬 讜诇讗 讗诪专 讗专爪讛, 讜专讗讜讬 砖讛诐 讬砖讬讘讜 诇讜 诇职讛执砖职讈转址旨讞植讜鈥嵵棺� 诇职讱 讚讜拽讗, 讜诇诪讛 讛讜住讬驻讜 讗指专职爪指讛, 诇讻谉 讛讜住讬驻讜 讗指专职爪指讛, 专爪讜谞讜 诇讜诪专 讛砖转讞讜讬讛 砖讛讬讗 讘讛砖转讟讞讜转 讗指专职爪指讛. 讘专诐 讛讗 拽砖讬讗 诪讛 砖讛讘讬讗 诇讚讜讙诪讛 注诇 拽讬讚讛 砖讛讬讗 讘讗驻讬诐 诪驻住讜拽 (诪诇讻讬诐 讗' 讗, 诇讗) 讜址转旨执拽旨止讚 讘旨址转 砖讈侄讘址注 讗诪讗讬 诇讗 讛讘讬讗 诪驻住讜拽讬诐 拽讜讚诐 讝讛 讘砖诪讜讗诇 讜址讬址旨讘值旨讟 砖指讈讗讜旨诇 讗址讞植专指讬讜 讜址讬执旨拽止旨讚 讚指旨讜执讚 讗址驻址旨讬执诐 讗址专职爪指讛 讜址讬执旨砖职讈转指旨讞讜旨 (讘砖诪讜讗诇 讗' 讻讚, 讞) 讜讻谉 注讜讚 (砖诐 讻讞, 讬讚) 讜址讬值旨讚址注 砖指讈讗讜旨诇 讻执旨讬 砖职讈诪讜旨讗值诇 讛讜旨讗 讜址讬执旨拽止旨讚 讗址驻址旨讬执诐 讗址专职爪指讛 讜址讬执旨砖职讈转指旨讞讜旨? 讜谞专讗讛 诇讬 讘住"讚 讚谞讬讞讗 诇讬讛 讘讛讗讬 拽专讗 讚讘转 砖讘注, 诪砖讜诐 讚讻转讬讘 '讗专抓' 讜诇讗 讻转讬讘 '讗专爪讛' 讘讛"讗, 讻讚谞拽讬讟 讘讻诪讛 讚讜讻转讬, 讜讛讬讬谞讜 诪砖讜诐 讚讘讗 诇诇诪讚谞讜 讚讛拽讬讚讛 讘讗驻讬诐 讚讜拽讗, 讜诇讗 讘讛砖转讟讞讜转 讬讚讬诐 讜专讙诇讬诐 讻讚诪砖诪注 讘诇砖讜谉 讗专爪讛 讘讛"讗 讻诪讜 砖讻转讘 专砖"讬 讝"诇.



讗指诪职专讜旨 注指诇指讬讜 注址诇 专址讘旨执讬 讞植谞执讬谞指讗 讘旨侄谉 讚旨讜止住指讗, 砖讈侄讛指讬指讛 诪执转职驻旨址诇旨值诇 注址诇 讛址讞讜止诇执讬诐 讜职讗讜止诪值专: "讝侄讛 讞址讬 讜职讝侄讛 诪值转". 谞专讗讛 讘讜讚讗讬 诇讗 讛讬讛 讗讜诪专 讝讛 诪转 讘驻讬专讜砖, 讚讘专讬转 讻专讜转讛 诇砖驻转讬诐 讜讗讬讱 讬讗诪专 讻谉 拽讜讚诐 砖诪转, 讗诇讗 讗讜诪专 讚讘专讬诐 砖诪讜专讬谉 讻讱.



讗指诪职专讜旨 诇讜止: 诪执谞旨址讬执谉 讗址转旨指讛 讬讜止讚值注址? 讗指诪址专 诇指讛侄诐: 讗执诐 砖讈职讙讜旨专指讛 转旨职驻执诇旨指转执讬 讘旨职驻执讬, 讬讜止讚值注址 讗植谞执讬 砖讈侄讛讜旨讗 诪职拽只讘旨指诇. 讜职讗执诐 诇指讗讜, 讬讜止讚值注址 讗植谞执讬 砖讈侄讛讜旨讗 诪职讟止专指祝. 谞专讗讛 诇讬 讘住"讚 讗讜转讬讜转 讛讙讬讜谞"讬 讘驻"讬 [注诐 讛讻讜诇诇 178] 注讜诇讬诐 诪住驻专 诪拽讜讘诇 [178], 专爪讜谞讜 诇讜诪专 讗诐 讛讙讬讜谞讬 砖讛讜讗 讬讜爪讗 诪谉 讛诇讘 砖讙讜专 讘驻讬 讗讝 讛讜讗 诪拽讜讘诇, 讜讗诐 诇讗讜 讛讜讗 诪讟讜专祝, 诪住驻专 诪讟讜专祝 [335] 注讜诇讛 诪住驻专 讙专"诐 讘驻"讬 [335], 转讬讘转 讙专诐 专爪讜谞讜 诇讜诪专 讟专祝, 讻诪讜 诇砖讜谉 诇止讗 讙指专职诪讜旨 诇址讘止旨拽侄专 (讘爪驻谞讬讛 讙' 讙'), 砖讛讜讗 专爪讜谞讜 诇讜诪专 诇讗 讟专驻讜, 讜诇讝讛 讗诪专 讗执诐 砖讈职讙讜旨专指讛 讘旨职驻执讬 讬讜止讚值注址 讗植谞执讬 砖讈侄讛讜旨讗 诪职拽只讘旨指诇 讜职讗执诐 诇指讗讜, 诪职讟止专指祝.
讜讘讝讛 讬讜讘谉 讛讻转讜讘 (转讛诇讬诐 讻讗, 讙) 转址旨讗植讜址转 诇执讘旨讜止 谞指转址转指旨讛 诇旨讜止, 讛住讬诪谉 诇讝讛 讛讜讗 (砖诐) 砖'讗植专侄砖侄讈转 砖职讉驻指转指讬讜 讘址旨诇 诪指谞址注职转指旨 住侄旨诇指讛', 专爪讜谞讜 诇讜诪专 砖讙讜专讛 讘驻讬讜 讜讗讬谉 讻讞 诪讜谞注 诇讚讞讜转 讛讚讘专讬诐 诪驻讬讜. 讙诐 讘讝讛 讬讜讘谉 讘住"讚 讛讻转讜讘 (砖诐 拽诪讝, 讟讜) 讛址砖止旨讈诇值讞址 讗执诪职专指转讜止 讗指专侄抓 注址讚 诪职讛值专指讛 讬指专讜旨抓 讚职旨讘指专讜止, 砖讛诪转驻诇诇 注诇 讚讘专 爪讜专讱 诇转讞转讜谞讬诐, 注讜诇讛 转驻诇转讜 转讞诇讛 诇驻谞讬 讛拽讘"讛, 讜讗诐 转拽讜讘诇 讘专爪讜谉 讞讜讝专转 诇讬专讚 诇讗专抓, 砖讬讛讬讜 讗讜转讬讜转 转驻讬诇转讜 爪讬谞讜专讜转 砖讘讛诐 讬砖转诇砖诇 砖驻注 注砖讬讬转 讛驻注讜诇讛 讛诪转讘拽砖转 讘讗专抓, 讜讗诐 诇讗 转拽讜讘诇 讘专爪讜谉 转砖讗专 诇诪注诇讛 讘砖诪讬诐 讜诇讗 转专讚, 讜讝讛 砖谞讗诪专 讛址砖止旨讈诇值讞址 讗执诪职专指转讜止 讗指专侄抓, 砖转驻讬诇转讜 转拽讜讘诇 砖讗讝 转专讚 诪谉 讛砖诪讬诐 诇讗专抓 诇爪讜专讱 诪注砖讛 驻注讜诇转 讛讘拽砖讛, 讛住讬诪谉 诇讝讛 讛讜讗, 讻讗砖专 讬专讗讛 讝讛 讛诪转驻诇诇 砖注讚 诪职讛值专指讛 讬指专讜旨抓 讚职旨讘指专讜止 讘驻讬讜 讘注转 砖讛讜讗 诪转驻诇诇.



诪址注植砖讉侄讛 讜职讞指诇指讛 讘旨职谞讜止 砖讈侄诇 专址讘旨指谉 讙旨址诪职诇执讬讗值诇, 讜职砖讈执讙旨值专 砖讈职谞值讬 转旨址诇职诪执讬讚值讬 讞植讻指诪执讬诐 讗值爪侄诇 专址讘旨执讬 讞植谞执讬谞指讗 讘旨侄谉 讚旨讜止住指讗, 诇职讘址拽旨值砖讈 专址讞植诪执讬诐 注指诇指讬讜. 讛讗 讚砖诇讞 砖谞讬诐 讜诇讗 住讙讬 诇讬讛 讘讞讚, 谞专讗讛 诇讬 讘住"讚 讻讚讬 砖讬爪诇讬讞讜 讘砖诇讬讞讜转诐 诇讘砖专讜 讟讜讘, 讻讬 讘砖讜专讛 专注讛 讛讬讗 拽砖讛 讜诪专讛 诇砖诇讬讞, 讜诪讝诇讗 讚讘讬 转专讬 注讚讬祝 诇讛爪诇讬讞 讘讝讛. 讜注讜讚 讚转专讬 谞驻讬砖 讝讻讜转讬讬讛讜. 讗讬 谞诪讬 注砖讛 讻谉 诇讻讘讜讚讜 砖诇 专' 讞谞讬谞讗 讘谉 讚讜住讗, 砖诇讗 讬讛讬讛 谞专讗讛 讚讘专 讝讛 砖讘拽砖 诪诪谞讜 诇讛转驻诇诇 讻诪讜 讙讝讬专转 谞砖讬讗, 讗诇讗 讻讗讚诐 砖砖讜讗诇 讚讘专 诪谉 讛讙讚讜诇 诪诪谞讜, 讜讛讗 讚注诇讛 诇注诇讬讛 转讬讻祝 讻砖专讗讛 讗讜转诐, 讛谞讛 讛讜讗 讛讘讬谉 诪讚注转讜 砖讘注讘讜专 转驻讬诇讛 讘注讚 讘谞讜 砖诇 专讘谉 讙诪诇讬讗诇 讘讗讜, 讬注谉 讻讬 讛讜讗 砖诪注 拽讜讚诐 砖讘讗讜 砖讘谞讜 讞讜诇讛, 讜诇讗 讛诪转讬谉 注讚 砖讬讗诪专讜 诇讜, 讚讞砖 砖诪讗 讬讘讗 诇讜 讬讜讛专讛 讞住 讜讞诇讬诇讛 讘讝讛 砖专讘谉 讙诪诇讬讗诇 讛谞砖讬讗 谞爪讟专讱 诇转驻讬诇转讜, 讗讜 砖专爪讛 诇讛注诇讬诐 讛讚讘专 诪注讬谞讬 讛专讜讗讬谉 砖诇讗 讬专讙讬砖讜 砖讛讜讗 注诪讚 讜诪转驻诇诇 注诇 讛讞讜诇讛 讜讬讟讬诇讜 讘讝讛 注讬谉 讛专注, 讜诇讻讱 拽讚诐 诇注诇讜转 诇讛转驻诇诇 拽讜讚诐 砖讬讚讘专讜 注诪讜 讻讚讬 砖转讛讬讛 讛转驻讬诇讛 讘讛爪谞注, 讜讬讚讜注 诪讛 砖讗诪专讜 讘讝讜讛专 讛拽讚讜砖 讻诇 诪讬诇讜讬 讚讘专 谞砖 讚讗讬谞讜谉 讘讗转讙诇讬讬讗 讚讬谞讬谉 砖专讬讬谉 注诇讛, 讜讗诇讜 讘讗转讻住讬讬讗 讘专讻讗谉 砖专讬讬谉 注诇讛, 讜讛讜讗 讛讚讬谉 讛讻讗.



讞植谞执讬谞指讗 讘旨职谞执讬, 讘旨址拽旨值砖讈 注指诇指讬讜 专址讞植诪执讬诐 讜职讬执讞职讬侄讛. 讛讗 讚讛讜住讬祝 诇讜诪专 讜讬讞讬讛, 讻讬讜谉 讘转讜住驻讜转 讝讛 讘讚专讱 转驻讬诇讛, 砖注砖讛 转驻讬诇讛 讘讝讛 注诇 讘谞讜 讘讛爪谞注 砖诇讗 讬专讙讬砖讜 讛诪拽讟专讙讬诐 砖讛讜讗 诪转驻诇诇 注诇 讘谞讜, 讗诇讗 讚讘专讬诐 讛讜讗 诪讚讘专 讜诪讜讚讬注 诇专' 讞谞讬谞讗 讘谉 讚讜住讗, 讗讜 讬讜讘谉 讚拽讚拽 诇讜诪专 讜讬讞讬讛, 砖讘拽砖 诪诪谞讜 砖讬诪砖讱 诇讜 讞讬讬诐 讗专讜讻讬诐 讘转驻讬诇转讜 砖讬讞讬讛 讛专讘讛 讙诐 讗讞专 砖讬注诪讜讚 诪讞诇讬讜, 讻讬 讻诪讜 砖转讛讬讛 注转讛 注转 专爪讜谉 砖转拽讜讘诇 转驻诇转 专' 讞谞讬谞讗 讘谉 讚讜住讗 诇讛拽讬诪讜 诪谉 讛讞讜诇讬, 讻谉 转拽讜讘诇 诇讛诪砖讻转 讞讬讬诐 讗专讜讻讬诐 注讜讚 诪讻讗谉 讜诇讛讘讗.



讛执谞旨执讬讞址 专止讗砖讈讜止 讘旨值讬谉 讘旨执专职讻旨指讬讜 讜旨讘执拽旨值砖讈 注指诇指讬讜 专址讞植诪执讬诐 讜职讞指讬指讛. 谞专讗讛 诇讬 讘住"讚 专诪讝讜 讞讻诪讬谞讜 讝"诇 讘谞讜注诐 诇砖讜谞诐 注诇 讛讻讜谞讛 砖诇讜 砖讛讬讛 诪讻讜讬谉 讘转驻讬诇转讜 注诇 讛讞讜诇讬诐, 诇讛诪砖讬讱 讗讜专讜转 讜诪讜讞讬谉 诪谉 砖诇砖讛 住驻讬专讜转 专讗砖讜谞讜转 砖讛诐 讞讘"讚 讗诇 讙' 讗讞专讜谞讜转 砖讛诐 谞讛"讬, 砖砖诐 讗讞讬讜转 讛讞讬爪讜谞讬诐 讘住讜讚 讜' 专址讙职诇侄讬讛指 讬止专职讚讜止转 诪指讜侄转' (诪砖诇讬 讛' 讛'), 讜讘讝讛 讛讞讬讛 讗转 讛讞讜诇讛 诪诪讬诇讗, 讜诇讝讛 讗诪专 讛执谞旨执讬讞址 专止讗砖讈讜止 讘旨值讬谉 讘旨执专职讻旨指讬讜, 讻讬 讞讘"讚 讛讬讗 住讜讚 讛专讗砖, 讜谞讛"讬 住讜讚 专讙诇讬诐, 讙诐 谞专诪讝讜 讞讘"讚 讘专讗砖讬 转讬讘讜转 讞植谞执讬谞指讗 讘旨侄谉 讚旨讜止住指讗, 讜住讜驻讬 转讬讘讜转 讗谞"讗 砖讛讜讗 诇砖讜谉 转驻诇讛.
讜讘讗讜驻谉 讗讞专 谞专讗讛 诇讬 讘住"讚 讗讜诪专诐 讛执谞旨执讬讞址 专止讗砖讈讜止 讘旨值讬谉 讘旨执专职讻旨指讬讜, 讻讬 讬讚讜注 讛讞讻诪讛 讘专讗砖, 讜讛讬讗 讘住讜讚 讬讜"讚 讚砖诐 讛讜讬"讛, 讜讛讞讜诇讛 谞讛驻讱 诇讜 讗讜转 讬讜"讚 诇讗讜转讬讜转 讚职旨讜指讬, 讜谞讛驻讱 诇讜 诪住驻专 讬讜"讚 砖讛讜讗 注砖专 诇讗讜转讬讜转 注侄专侄砖讉, 讜讻诪讜 砖讻转讘 专讘讬谞讜 讛讗专"讬 讝"诇 讘驻住讜拽 (转讛诇讬诐 诪讗, 讚') 讛殖' 讬执住职注指讚侄谞旨讜旨 注址诇 注侄专侄砖讉 讚职旨讜指讬. 讜讻砖讬转专驻讗 讬诪砖讱 诇讜 讞讬讬诐 诪谉 讛讞讻诪讛 讜转讞讝讜专 讜转转讛驻讱 '讚职旨讜指讬' 诇'讬讜"讚' 讜'注侄专侄砖讉' 诇'注砖专', 讜讝讛讜 讻指旨诇 诪执砖职讈讻指旨讘讜止 讛指驻址讻职转指旨 讘职讞指诇职讬讜止, 讜讬讚讜注 砖讛讘谞讬诐 讬转讬讬讞住讜 诇讘专讻讬诐, 讜讻诪讜 砖讗诪专讜 '讘专讗 讻专注讬讛 讚讗讘讜讛讬', 讜讻诇 讘谞讬诐 拽讟谞讬诐 讬转讬讬讞住讜 诇转专讬谉 讬专讻讬谉, 讜诇讝讛 讗诪专 讛执谞旨执讬讞址 专止讗砖讈讜止 讘旨值讬谉 讘旨执专职讻旨指讬讜, 讻诇讜诪专 转诪砖讜讱 讛讗专转 讛讞讻诪讛 砖讛讬讗 讬讜"讚 诇讗讜转讜 讛讘谉 讛诪转讬讬讞住 诇讘专讻讬讬诐.



讗指诪职专指讛 诇讜止 讗执砖讈职转旨讜止: 讜职讻执讬 讞植谞执讬谞指讗 讙旨指讚讜止诇 诪执诪旨职讱指. 讬砖 诇讛拽砖讜转 诇诪讛 诇讗 讗诪专讛 诇讜 讻谉 诪转讞诇讛 讻讗砖专 讗诪专 诇讜 讞植谞执讬谞指讗 讘旨职谞执讬, 讘旨址拽旨值砖讈 注指诇指讬讜 专址讞植诪执讬诐 讜职讬执讞职讬侄讛? 讜谞专讗讛 诇讬 讘住"讚 讻讬 诪注讬拽专讗 住讘专讛 讛讗 讚诇讗 讛转驻诇诇 讛讜讗 诪驻谞讬 砖讛爪注专 诪讙讬注 讗诇讬讜 讜讚注转讜 诪讘讜诇讘诇 讜讗讬谞讜 讬讻讜诇 诇讻讜讬谉 讘转驻讬诇转讜, 诇讻讱 讘拽砖 诪谉 专' 讞谞讬谞讗 讘谉 讚讜住讗, 讗讱 讗讞专 砖砖诪注讛 砖讗诪专 讛诐 讛谞讬讞 讘谉 讝讻讗讬 讗转 专讗砖讜 讘讬谉 讘专讻讬讜 讻诇 讛讬讜诐 讻讜诇讜 诇讗 讛讬讜 诪砖讙讞讬诐 注诇讬讜, 诪诇砖讜谉 讝讛 讚诇讗 讛讬讛 诪砖讙讬讞讬诐 注诇讬讜, 谞专讗讛 讚诇讗讜 诪砖讜诐 砖诇讗 讛讬讛 讬讻讜诇 诇讻讜讬谉 讘转驻讬诇转讜, 讗诇讗 诪砖讜诐 讚转驻诇转 专' 讞谞讬谞讗 讘谉 讚讜住讗 诪拽讜讘诇转 讬讜转专 诪诪谞讜, 讜注讜讚 讗讬讱 讻诇 讛讬讜诐 讻讜诇讜 诇讗 讬讜讻诇 诇诪爪讜讗 专讙注讬诐 砖讬讜讻诇 诇讻讜讬谉 讘讛诐, 讻讬讜谉 讚讛讜讗 讻诇 讛讬讜诐 注讜诪讚 讜诪转驻诇诇, 诇讻讱 砖讗诇讛 讗讜转讜 讜讻讬 讞谞讬谞讗 讙讚讜诇 诪诪讱, 讗讜 谞专讗讛 诇讬 讘驻砖讬讟讜转 讻讬 诪转讞诇讛 讻砖讗诪专 诇讜 讘拽砖 注诇讬讜 专讞诪讬诐 诇讗 讬讚注讛 讜诇讗 砖诪注讛, 讜专拽 讚讘专讬讜 讛讗讞专讜谞讬诐 讗诇讜 砖诪注讛, 讗讬 谞诪讬 转讞诇讛 讛讬讗 讛讬转讛 诪讘讜诇讘诇转 讜诇讗 砖诪讛 诇讘 诇讞拽讜专 注诇 讚讘专 讝讛.



讗指诪址专 诇指讛旨: 诇指讗讜, 讗侄诇旨指讗 讛讜旨讗 讚旨讜止诪侄讛 讻旨职注侄讘侄讚 诇执驻职谞值讬 讛址诪旨侄诇侄讱职, 讜址讗植谞执讬 讚旨讜止诪侄讛 讻旨职砖讉址专 诇执驻职谞值讬 讛址诪旨侄诇侄讱职. 驻讬专砖 专砖"讬 砖讗讬谞讜 专讙讬诇 诇讘讗 诇驻谞讬讜, 讜讬砖 诇讛拽砖讜转 诇诪讛 转讙专注 转驻讬诇转讜 诪砖讜诐 讛讻讬, 讗讚专讘讛 讗讬驻讻讗 诪住转讘专讗 讻讬讜谉 讚讗讬谞讜 专讙讬诇 诇讘拽砖 讛专讘讛, 讛砖转讗 讚注诪讚 讘爪专讛 讜讛讜爪专讱 诇讘拽砖 专讗讜讬 砖讬注谞讛讜? 讜谞专讗讛 诇讬 讚转驻讬诇讜转 讗诇讜 爪专讬讱 诇讛诐 讻讜谞讜转 讜讬讞讜讚讬诐, 讻诪讜 注谞讬谉 讛讬讞讜讚讬诐 砖住讬讚专 专讘讬谞讜 讛讗专"讬 讝"诇 讘砖注专 专讜讞 讛拽讜讚砖, 讜讘讜讚讗讬 讛诐 讛讬讛 诇讛诐 讬讞讜讚讬诐 注诪讜拽讬诐 讜讗专讜讻讬诐 讬讜转专 诪讗诇讜 讛讬讞讜讚讬诐 讛讻转讜讘讬诐 讘砖注专 专讜讞 讛拽讜讚砖, 讜专' 讞谞讬谞讗 讘谉 讚讜住讗 砖讛讬讛 专讙讬诇 诇讛转驻诇诇 讛讬讛 讘拽讬 讘讛诐 讜砖讙讜专讬诐 讘驻讬讜 讜讘讻讜谞转 诇讘讜 讜诪讞砖讘转讜, 诇讻讱 讛讬讛 注讜诇讛 讘讬讚讜 讛讚讘专 讻讬 讛讜讛 拽讜诇注 讗转 讛砖注专讛 讜诇讗 讬讞讟讬讗 讻住讚专 讛讻讜谞讜转 砖诇讛诐, 诪讛 砖讗讬谉 讻谉 专' 讬讜讞谞谉 讘谉 讝讻讗讬 诇讗 讛讬讛 讚专讻讜 诇讛转驻诇诇 注诇 讗讞专讬诐 转驻讬诇讜转 讻讗诇讜, 讜诇讻谉 诇讗 讛讬讛 专讙讬诇 讘讻讜谞讜转 讜注砖讬讬转 讛讬讞讜讚讬诐 讛爪专讬讻讬诐 诇讝讛 砖讬讛讬讜 砖讙讜专讬诐 讜住讚讜专讬诐 讘诇讘讘讜 讘讚拽讚讜拽 注爪讜诐, 讗讬 谞诪讬 谞专讗讛 诇讬 讛讻讜谞讛 讛讜讗 讚讜诪讛 诇驻谞讬 讛诪诇讗讻讬诐 讻注讘讚 诇驻谞讬 讛诪诇讱, 砖专讙讬诇 诇讛转驻诇诇 讜讛拽讘"讛 砖讜诪注 转驻讬诇转讜, 诇讻讱 讗诐 讬专讗讜 讗讜转讜 诪转驻诇诇 诇讗 讬讘讗讜 诇讞拽讜专 注诇 诪讛 讛讜讗 诪转驻诇诇, 讗诐 注诇 讞讜诇讛 讗讜 注诇 讚讘专 讗讞专, 诪讛 砖讗讬谉 讻谉 专' 讬讜讞谞谉 讘谉 讝讻讗讬 讚讜诪讛 讘注讬谞讬讛诐 讻砖专 砖讗讬谞讜 专讙讬诇 诇讛转驻诇诇, 诇讻讱 讻砖专讜讗讬谉 讗讜转讜 诪转驻诇诇 转讛讬讛 转驻讬诇转讜 讻诪讜 讞讬讚讜砖, 讜讬专爪讜 诇讚注转 注诇 转驻讬诇讛 讝讜 诪讛 讝讜 注讜砖讛, 讜讻讬讜谉 砖诪砖讬诪讬谉 诇讘诐 注诇讬讜, 讗讝 讻砖讬专讗讜 砖讛讜讗 诪转驻诇诇 注诇 讞讜诇讛 讗讝 诪转注讜专专讬诐 诇讚拽讚拽 注诇 诪注砖讬讜 讜注谞讬谞讬讜 砖诇 讗讜转讜 讞讜诇讛 讗诐 专讗讜讬 讜讗诐 诇讗讜, 讜讻砖讬诪爪讗讜 诇讜 注讬诇讛 讘拽讟专讜讙 讬讛讬讛 讘讝讛 注讬讻讜讘.
讜讘讗讜驻谉 讗讞专 谞专讗讛 诇驻专砖 讘住"讚 讛讻讜谞讛, 讻讬 专' 讞谞讬谞讗 讘谉 讚讜住讗 专讙讬诇 诇讛转驻诇诇 讜讗诐 讻谉 讜讚讗讬 讻诪讛 注转讜转 专爪讜谉 谞讝讚诪谞讜 诇讜 讘转驻讬诇转讜 讗砖专 讘讛诐 驻转讞 诪注讬讬谞讬 讬砖讜注讛 砖诇 谞住 讛专驻讜讗讛 诇讞讜诇讬诐, 讜诇讻谉 注转讛 谞注谞讛 讘谞拽诇 诪讻讞 讗讜转诐 诪注讬讬谞讬 讛讬砖讜注讛 砖驻转讞 诪拽讜讚诐, 诪讛 砖讗讬谉 讻谉 讛讜讗 砖讗讬谞讜 专讙讬诇 讘讝讛 讜讗讬谉 诇讜 诪注讬讬谞讜转 讬砖讜注讛 驻转讜讞讬诐 诪拽讚诪转 讚谞讗 讘注转 专爪讜谉 讻讚讬 砖讬转注讜专专 注诇 讬讚诐 讛砖驻注转 讛谞住 注转讛.
讜讛谞讛 诪诇讘讚 驻讬专讜砖 专砖"讬 讝"诇 谞专讗讛 诇讬 讘住"讚 砖讗诪专 专' 讬讜讞谞谉 讘谉 讝讻讗讬 注诇 专' 讞谞讬谞讗 讘谉 讚讜住讗 讻注讘讚 诇驻谞讬 讛诪诇讱 诇砖讘讞讜, 讻诇讜诪专 讛讜讗 注谞讬讜 砖诪讚诪讛 注爪诪讜 讻注讘讚 诇驻谞讬 讛诪诇讱 砖讗讬谞讜 讞砖讜讘 讻诇 讻讱, 诇讻谉 注诇 讬讚讬 讝讻讜转 讛注谞讜讛 讝讜讻讛 砖转拽讜讘诇 转驻讬诇转讜, 讗讱 讗谞讬 讗讬谞谞讬 注谞讬讜 讻诪讜讛讜 砖讗谞讬 专讜讗讛 注爪诪讬 谞砖讬讗 讜讙讚讜诇 讛讚讜专, 讜注诇 讬讚讬 讻谉 讗谞讬 谞讞砖讘 讘注讬谞讬 注爪诪讬 讻砖专 诇驻谞讬 诪诇讱, 诇讻讱 讗讬谉 讗谞讬 谞注谞讛 讻诪讜讛讜.



讻旨指诇 讛址谞旨职讘执讬讗执讬诐 诇止讗 谞执转职谞址讘旨职讗讜旨 讗侄诇旨指讗 诇执讬诪讜止转 讛址诪旨指砖讈执讬讞址, 讗植讘指诇 诇指注讜止诇指诐 讛址讘旨指讗, "注址讬执谉 诇止讗 专指讗指转指讛 讗直诇止讛执讬诐 讝讜旨诇指转职讱指". 谞专讗讛 诇讬 讘住"讚 讛讗讬 注讜诇诐 讛讘讗 诇讗讜 砖诇 注讬讚讜谉 讛谞砖诪讜转, 讗诇讗 拽讗讬 注诇 注讜诇诐 讛讝讛 讗讞专 转讞讬讬转 讛诪转讬诐, 砖讗讝 讗讜转讜 讝诪谉 讬砖 讙诐 讻谉 讛专讻讘转 讙讜祝 注诐 谞驻砖 讜讗讜讻诇讬谉 讜砖讜转讬谉, 讜注讬讬谉 讘诪讚专砖 讛谞注诇诐 讘驻专砖转 讜讬专讗 (讚祝 专讟讝) 砖讗讞专 转讞讬讬转 讛诪转讬诐 讜讬注讘讜专 讝诪谉 讻讝讛, 讬讞讝专讜 讜讬诪讜转讜 讝诪谉 诪讜注讟 讜讬讞讬讜, 讜讗讝 讬转讞讚砖讜 讘讞讜诪专 讝讱 讜谞拽讬 诪讗讚 砖讗讬谉 爪专讬讱 诇讗讻讬诇讛 讜砖转讬讛, 注讬讬谉 砖诐, 讜诪讛 砖讗诪专 讻讗谉 诇讗 谞转谞讘讗讜 讗诇讗 诇讘注诇讬 转砖讜讘讛, 讗讘诇 爪讚讬拽讬诐 讙诪讜专讬诐 注讬谉 诇讗 专讗转讛, 驻讬专讜砖 讘讚讘专讬诐 讗砖专 谞讘讗讜 讛谞讘讬讗讬诐 讬砖 专诪讝 诇砖讻专 讘注诇讬 转砖讜讘讛, 讗讘诇 砖讻专 爪讚讬拽讬诐 讙诪讜专讬诐 注讬谉 诇讗 专讗转讛, 讗驻讬诇讜 讛谞讘讬讗讬诐 诇讗 讛砖讬讙讜 诇讬讚注 讝讛 讗讬讱 讛讜讗.



诪址讗讬 "注址讬执谉 诇止讗 专指讗指转指讛"? 讗指诪址专 专址讘旨执讬 讬职讛讜止砖讈只注址 讘旨侄谉 诇值讜执讬: 讝侄讛 讬址讬执谉 讛址诪职砖讈只诪旨指专 讘旨址注植谞指讘指讬讜 诪执砖旨讈值砖讈侄转 讬职诪值讬 讘旨职专值讗砖讈执讬转. 谞专讗讛 诇讬 讘住"讚 注诇 驻讬 诪讛 砖讻转讘 专讘讬谞讜 诪讛专讞"讜 讝"诇 讘驻专拽讬 讗讘讜转 讘讘讬讗讜专 讻指旨诇 讛指注讜止住值拽 讘址旨转旨讜止专指讛 诇执砖职讈诪指讛旨 砖讛讜讗 '诇砖诐 讛', 讻讬 拽讜讚诐 讛讞讟讗 讚讗讚诐 讛专讗砖讜谉 讛讬转讛 讛转讜专讛 讙诐 驻砖讟 砖诇讛 讛讜讗 住讜讚 讻诪讜 讛驻谞讬诪讬讜转 砖诇讛, 讜讛拽讘"讛 专爪讛 诇讬转谉 诇讬砖专讗诇 转讜专讛 讝讜, 讜注诇 讝讛 谞讻转讘讛 诇讜讞讜转 专讗砖讜谞讜转, 讜注诇 讬讚讬 讛注讙诇 谞砖讘专讜 讜谞转谞讜 诇讜讞讜转 砖谞讬讜转, 砖拽讘诇谞讜 讛转讜专讛 砖讛驻砖讟 砖诇讛 讙砖诪讬 讜专拽 驻谞讬诪讬讜转 砖诇讛 讛讜讗 住讜讚, 讜注诇 讬讚讬 砖讛讬讜 讚讘专讬 转讜专讛 讘讛转诇讘砖讜转 讙砖诪讬讬 诇讻讱 诪拽讬讬诪讬诐 讛诪爪讜转 注转讛 讘讚专讱 讙砖诪讬, 讜讗讜转诐 讚' 砖谞讻谞住讜 诇驻专讚住 专爪讜 诇讛砖讬讙 讛转讜专讛 注诇 讚专讱 砖谞转谞讛 讘诇讜讞讜转 专讗砖讜谞讜转, 讜注诇 讚专讱 砖讛讬转讛 拽讜讚诐 讞讟讗 讗讚诐 讛专讗砖讜谉 讜诇讗 注诇转讛 讘讬讚诐, 讗讱 诇注转讬讚 讗讞专 讙诪专 讛转讬拽讜谉 转讞讝讜专 注讟专讛 诇讬讜砖谞讛, 讜谞砖讬讙 讛转讜专讛 讘讚专讱 讝讛, 讜谞讚注 讛驻谞讬诪讬讜转 砖诇 讛住讜讚, 讜讛爪讚讬拽讬诐 讘讙谉 注讚谉 注转讛 讛诐 诪砖讬讙讬诐 讝讛, 注讬讬谉 砖诐.
讜讘讝讛 讬讜讘谉 讘住"讚 讚讘专讬 专讘讜转讬谞讜 讝"诇 讬址讬执谉 讛址诪职砖讈只诪旨指专 讘旨址注植谞指讘指讬讜, 驻讬专讜砖 讬址讬执谉 讛讜讗 住讜讚 讛转讜专讛 讛驻谞讬诪讬, 讜讛讜讗 诪职砖讈只诪旨指专 讘旨址注植谞指讘指讬讜 砖讛讜讗 诪转诇讘砖 讙诐 讻谉 讘住讜讚, 砖讙诐 驻砖讟 讛转讜专讛 讛讜讗 住讜讚, 诪讛 砖讗讬谉 讻谉 注转讛 讚专讱 诇砖诪讜专 讛讬讬谉 讘讻诇讬 讞专住, 讻谉 注转讛 讛住讜讚 砖讛讜讗 驻谞讬诪讬讜转 讛转讜专讛 诪诇讜讘砖 讘讚讘专讬诐 讙砖诪讬讬诐. 讜谞专讗讛 诇讬 讘住"讚 诪诇讜讬 讬址讬执谉 讛讜讗 讙诐 讻谉 诪住驻专 讬址讬执谉, 砖讛驻砖讟 讜讛驻谞讬诪讬 砖谞讬讛诐 住讜讙 讗讞专 砖讛诐 专讜讞谞讬讬诐.
讜讘讝讛 讬讜讘谉 讘住"讚 讛讟注诐 砖讗诪专讜 专讘讜转讬谞讜 讝"诇 讘住谞讛讚专讬谉 (讚祝 爪"讘) 讗专"讬 注转讬讚讬谉 讛谞讘讬讗讬诐 砖讬讗诪专讜 讻讜诇诐 砖讬专讛 讘拽讜诇 讗讞讚, 讜爪专讬讱 诇讛讘讬谉 诇诪讛 讬讛讬讛 讛谞住 讛讝讛? 讗诇讗 讛讜专讗讛 砖讗讝 讬砖讬讙讜 讛转讜专讛 砖讛驻砖讟 讜讛驻谞讬诪讬 砖讘讛 讛诐 诪住讜讙 讗讞讚 砖讛讜讗 专讜讞谞讬. 讜谞专讗讛 诇讬 讬址讬执谉 讝讛 讛注转讬讚 讘转讬讘转 注址讬执谉 讚谞专诪讝 讘讜 讘讛讗讬 拽专讗, 讜讛讜讗 注址讬执谉 注诐 谞拽讜讚讜转 驻转"讞 讜讞讬专"拽 注讜诇讛 拽诪"讜 [146], 讻诪谞讬谉 '讬址讬执谉' 诪诇讗 讬讜"讚 讬讜"讚 谞讜"谉 砖注讜诇讛 拽诪"讜 [146], (讜注讬讬谉 诇拽诪谉 住谞讛讚专讬谉 讚祝 爪讟 诪讛 砖讗驻专砖 讘住"讚 讘诪讗诪专 讝讛)



讘旨职诪指拽讜止诐 砖讈侄讘旨址注植诇值讬 转旨职砖讈讜旨讘指讛 注讜止诪职讚执讬谉, 讗值讬谉 爪址讚旨执讬拽执讬诐 讙旨职诪讜旨专执讬诐 讬职讻讜止诇执讬诐 诇址注植诪止讚. 谞专讗讛 诇讬 讘住"讚 讛讟注诐 讻讬 讘注转 拽讘诇转 讛砖讻专 诪讻专讬讝讬谉 拽讜讚诐 讝讛 砖讻专 诪爪讜讛 驻', 讜讝讛 砖讻专 诪爪讜讛 驻', 讜讗诐 讻谉 讘注诇讬 转砖讜讘讛 砖讬讻讜诇讬诐 诇讛驻讜讱 讛注讜谞讜转 诇讝讻讬讜转, 讜讚讗讬 讻讗砖专 讬转谞讜 诇讛诐 砖讻专 砖诇 注讜谞讜转 砖谞讛驻讻讜 诇讝讻讬讜转 讙诐 讻谉 诪讻专讬讝讬谉 讝讛 砖讻专 注讘讬专讛 驻' 砖谞讛驻讻讛 诇讝讻讜转, 讜诇讻谉 讘讗讜转讜 诪拽讜诐 诇讗 讬注诪讚讜 爪讚讬拽讬诐 讙诪讜专讬诐, 砖诇讗 注砖讜 注讜谞讜转 讻诇诇 讻讚讬 砖诇讗 讬转讘讬讬砖讜 讘注诇讬 转砖讜讘讛 诪讛诐 砖讬讻讬专讜 讻诪讛 注讜谞讜转 注砖讜, 讜讗祝 注诇 驻讬 讻讬 注转讛 谞讛驻讻讜 诇讝讻讬讜转 讜诇讜拽讞讬诐 砖讻专 注诇讬讛诐 注诐 讻诇 讝讛 讬转讘讬讬砖讜, 讜谞诪爪讗 讚专' 讗讘讛讜 注诇 诪拽讜诐 注诪讬讚转诐 诇拽讘诇 讛砖讻专 拽讗诪专 讜诇讗 注诇 诪拽讜诐 讬砖讬讘转诐 讚讙谉 注讚谉, 讜诇讻谉 诇讗 讗诪专 '讬讜砖讘讬谉' 讗诇讗 '注讜诪讚讬谉', 讜注诐 讻诇 讝讛 拽讗诪专 讛讙诪专讗 讚驻诇讬讙讗 讚专' 讗讘讛讜, 讚注诇 讻诇 驻谞讬诐 诇诪讚谞讜 诪讝讛 讚讘注诇讬 转砖讜讘讛 讙讚讜诇讬诐 讚讛讗 讬砖 诇讛诐 砖讻专 讘砖讘讬诇 注讜谞讜转 专讘讬诐 砖谞讛驻讻讜 诇讝讻讬讜转, 讜讗诐 转讗诪专 讗诐 讻谉 讬讗诪专 谞诪讬 讚驻诇讬讙讗 注诇 诪讗诪专 转砖讜讘讛 诪讗讛讘讛 诪讛驻讻转 注讜谞讜转 诇讝讻讬讜转, 讚讝讛 讗诪专 讚讛转诐 讗诪专 注讜砖讛 讛讝讚讜谞讜转 讻讝讻讬讜转, 讜诇讗 讗诪专 讚诪拽讘诇讬谉 砖讻专 讙诐 讻谉 讗诇讗 专拽 砖诇讗 讬讛讬讛 谞讬讻专 诪拽讜诐 诇讬讻诇讜讱 讜讟讬谞讜祝, 讗讱 诪讻讗谉 诪讜讻讞 讚讬砖 拽讘诇转 砖讻专 讙诐 讻谉, 讜注诇 讻谉 讜讚讗讬 讙讚讜诇讬诐 讘注诇讬 转砖讜讘讛 诪讞诪转 专讘讜讬 讛砖讻专 讛诪讙讬注 诇讛诐 诪讻诪讛 专讘讘讜转 讝讚讜谞讜转 砖谞讛驻讻讜 诇讝讻讬讜转. 讗讬 谞诪讬 谞专讗讛 诇讬 讘住"讚 讚讘专讬 专' 讗讘讛讜 讚诇讗 拽讗讬 注诇 注讜诇诐 讛讘讗 讘诪拽讜诐 讛砖讻专 讜注讜谞讙 讛谞驻砖讜转, 讗诇讗 拽讗讬 注诇 注讜诇诐 讛讝讛, 讻讬 转砖讜讘讛 诪注诇讬讬讛讜 讘讗讜转讜 诪拽讜诐 讘讗转讜 驻专拽 讘讗讜转讛 讗砖讛, 讜讗诐 讻谉 讘注诇 转砖讜讘讛 爪专讬讱 诇住讻谉 注爪诪讜 讜诇砖诪讜专 讘讗讜转讜 诪拽讜诐 讘讗讜转讜 驻专拽 讘讗讜转讛 砖注讛 讻讚讬 诇砖讘专 讬爪专讜 诇注砖讜转 转砖讜讘讛 诪注诇讬讬讗, 讗讘诇 爪讚讬拽讬诐 讙诪讜专讬诐 讗讬谉 专砖讗讬谉 诇住讻谉 注爪诪诐 诇讬诇讱 诇诪拽讜诐 注讘讬专讛 讻讚讬 砖诇讗 讬讞讟讗讜, 讗诇讗 (诪砖诇讬 讘' 讞') 讛址专职讞值拽 诪值注指诇侄讬讛指 讚址专职讻侄旨讱指, 讜职讗址诇 转执旨拽职专址讘 讗侄诇 驻侄旨转址讞 讘值旨讬转指讛旨 讻转讬讘 讘讛讜 驻谉 讬讻砖诇, 讜诇诪讛 诇讜 诇讙专讜转 讘讬爪专 讛专注 讚讗讬谞讜 诪讜讻专讞 诇讛讘讬讗 注爪诪讜 诇讬讚讬 谞住讬讜谉, 诪讛 砖讗讬谉 讻谉 讘注诇讬 转砖讜讘讛 诪讜讻专讞讬谉 诇讝讛, 讜诪讻诇 诪拽讜诐 砖诪注讬谞谉 讚讘注诇讬 转砖讜讘讛 讙讚讜诇讬诐 讻讬讜谉 讚讘讗讬诐 诇讬讚讬 谞住讬讜谉, 讛讗 讜讚讗讬 讬砖 专讘讜转讗 讙讚讜诇讛 诇诪讬 砖讘讗 诇讬讚讬 谞住讬讜谉 注诇 诪讬 砖诇讗 讘讗 诇讬讚讬 谞住讬讜谉.



讗址诇 讬执转职驻旨址诇旨值诇 讗指讚指诐 讗侄诇旨指讗 讘旨职讘址讬执转 砖讈侄讬旨值砖讈 砖讈指诐 讞址诇旨讜止谞讜止转. 谞专讗讛 诇讬 讘住"讚 讛讟注诐 讚讗诪专讜 专讘讜转讬谞讜 讝"诇 诪砖讞专讘 讘讬转 讛诪拽讚砖 谞注砖讛 讞讜诪转 讘专讝诇 诪驻住拽转 讘讬谉 讬砖专讗诇 诇讗讘讬讛诐 砖讘砖诪讬诐 诇讻讱 谞谞注诇讜 砖注专讬 转驻讬诇讛, 讗讱 讬讚讜注 讚讗讬 讗驻砖专 诇讛讬讜转 讛驻住拽讛 讙诪讜专讛 砖讗讬 讗驻砖专 诇讛住转诇拽 讛砖讙讞转讜 讬转讘专讱 专讙注 诪讬砖专讗诇.
讗讱 讛注谞讬谉 讚讜讙诪转 讛讞讜诪讛 砖注讜砖讬谉 讘讛 讞诇讜谞讜转 砖讛专讜讗讛 讬专讗讛 讚专讱 讞诇讜谞讜转, 讜讬砖 注讜讚 讙诐 讻谉 专讗讬讛 注诇 讬讚讬 住讚拽讬诐 砖讬砖 讘讞讜诪讛, 讗讱 专讗讬讛 讝讜 拽讟谞讛 讛讬讗 诇讙讘讬 讞诇讜谞讜转, 讻谉 转讛讬讛 讛讛砖讙讞讛 讘注专讱 讝讛 注转讛 诇驻注诪讬诐 讘讛专讜讜讞讛 讘注专讱 讛讞诇讜谞讜转 讜诇驻注诪讬诐 诪讜注讟转 讘注专讱 专讗讬讛 诪谉 讛住讚拽讬诐, 讜诇讻谉 讬转驻诇诇 讗讚诐 讘讘讬转 砖讬砖 讘讜 讞诇讜谞讜转 诇讛讜专讜转 砖注讚讬讬谉 讛砖讙讞转讜 讬转讘专讱 注诇讬谞讜, 讜讗祝 注诇 驻讬 砖讬砖 讞讜诪转 诪驻住拽转 诪讻讞 讛注讜谞讜转, 讗诇讗 砖讛讛砖讙讞讛 讛讬讗 讘注专讱 专讗讬讛 诪谉 讛讞诇讜谞讜转 砖讛讜讗 讬讜转专 诪谉 注专讱 讛住讚拽讬诐 讜讞专讻讬诐.
讜讘讗讜驻谉 讗讞专 谞专讗讛 诇讬 讘住"讚 讛讟注诐 诇讝讛, 讚讬讚讜注 讚讘讬转 讛讻谞住转 谞拽专讗 讘讬转 转驻诇讛, 讜讻谉 讘讬转 讛诪拽讚砖, 讚讻转讬讘 (讬砖注讬讛讜 谞讜 讝) 讘值讬转执讬 讘值旨讬转 转职旨驻执诇指旨讛 讬执拽指旨专值讗 诇职讻指诇 讛指注址诪执旨讬诐, 讜驻专砖转讬 讘住"讚 讟注诐 诇砖诐 转职旨驻执诇指旨讛, 砖讛转驻讬诇讛 注讜砖讛 讘谞讬谉 讜转讬拽讜谉 讘诪诇讻讜转, 讜诇讻谉 谞拽专讗转 '讞讬讬 砖注讛', 讻谞讝讻专 讘讙诪专讗 注诇 专"驻 讚讞讝讬讛 诇专"驻 诪讗专讬讱 讘转驻诇转讜, 讗诪专 诪谞讬讞讬谉 讞讬讬 注讜诇诐 砖讛讜讗 注住拽 讛转讜专讛, 讜注讜住拽讬谉 讘讞讬讬 砖注讛, 砖讛诪诇讻讜转 谞拽专讗转 砖注讛, 讙诐 讬讚讜注 砖讛诪诇讻讜转 讘谞讬讬谞讛 注诇 讬讚讬 讛讛"讙, 砖讛诐 '讞诪砖讛 砖诪讜转 讗诇讛讬诐' 砖注讜诇讛 诪住驻专诐 转"诇 [430], 讜讛诐 专诪讜讝讬诐 讘驻讛, 讚讬讚讜注 诪讛 砖讗诪专 专讘讬谞讜 讛讗专"讬 讝"诇 砖讜专砖 讛讛"讙 讛诐 讘驻讛 砖讘讜 讞诪砖讛 诪讜爪讗讜转 砖诇 讞讬讱 讜讙专讜谉 讜诇砖讜谉 讜砖讬谞讬诐 讜砖驻转讬诐, 砖讛诐 讻谞讙讚 讛讙' 砖讛诐 讛' 砖诪讜转 讗诇讛讬诐 砖注讜诇讬诐 转"诇, 讜讘讝讛 诪讜讘谉 讘住"讚 砖驻讬专 讛讟注诐 诇砖诐 转职旨驻执诇指旨讛 砖讛讜讗 转"诇 驻"讛, 讻诇讜诪专 讛讙' 砖讛诐 诪住驻专 转"诇 砖砖专砖诐 讘驻讛, 讜诇讻谉 讘讬转 讛讻谞住转 砖讘讜 诪讙讚诇讬诐 转驻讬诇讛 谞拽专讗 讘值旨讬转 转职旨驻执诇指旨讛, 讜诇讻谉 讻转讬讘 讘讘讬转 讛诪拽讚砖 讘指旨谞讜旨讬 诇职转址诇职驻执旨讬旨讜止转 转"诇, 转诇 砖讻诇 驻讬讜转 驻讜谞讬诐 讘讜 '转诇' 讚讬讬拽讗. 讜讛谞讛 讬讚讜注 诪讛 砖讻转讘 专讘讬谞讜 讛讗专"讬 讝"诇 砖讬讞讜讚 讛转驻讬诇讛 讛讜讗 讜"讛 讜讛"讬 讛讜讛"讬 [58] 砖注讜诇讛 诪住驻专 讞值谉 [58], 讜讻转讘 讛专诪"讝 讝"诇 诇讻谉 讛转驻讬诇讛 谞拽专讗转 讞值谉 讚讻转讬讘 (讚讘专讬诐 讙, 讻讙) 讜指讗侄转职讞址谞址旨谉 讗侄诇 讛' 讜讛讬讬谞讜 讻讬 讛讛"讙 砖诇 讛' 砖诪讜转 讗诇讛讬诐 砖注讜诇讬诐 转"诇 讛诪转注讜专专讬诐 讘转驻诇讛, 讬转诪转拽讜 注诇 讬讚讬 讬讞讜讚 讛转驻讬诇讛 砖讛讜讗 诪住驻专 '讞值谉', 讜讘讝讛 驻专砖转讬 讘住"讚 专诪讝 讛讻转讜讘 (拽讛诇转 讬, 讬讘) 讚执旨讘职专值讬 驻执讬 讞指讻指诐 讞值谉, 砖诪住驻专 讞值谉 砖讛讜讗 讬讞讜讚 讛转驻讬诇讛 讛讛"讙 砖讛诐 转"诇 砖砖专砖诐 讘驻讛. 讜讘讝讛 驻专砖转讬 讘住"讚 (讘专讗砖讬转 讜' 讟') 讗侄转 讛指讗直诇止讛执讬诐 讛执转职讛址诇侄旨讱职 谞止讞址, 驻讬专讜砖 讗侄转 '讛' 讗直诇止讛执讬诐' 专爪讜谞讜 诇讜诪专 讞诪砖讛 砖诪讜转 讗诇讛讬诐, 讛执转职讛址诇侄旨讱职 谞止讞址 讛讜讗 讬讞讜讚 讛转驻讬诇讛. 讜讘讝讛 驻专砖转讬 讘住"讚 专诪讝 讛讻转讜讘 (讘转讛诇讬诐 讟讝, 讜) 讞植讘指诇执讬诐 谞指驻职诇讜旨 诇执讬 讘址旨谞职旨注执诪执讬诐 讗址祝 谞址讞植诇指转 砖指讈驻职专指讛 注指诇指讬, 讜拽砖讛 讛讜讛 诇讬讛 诇诪讬诪专 讗址祝 谞址讞植诇指讛 砖讛讜讗 砖诐 讚讘专, 讜'谞址讞植诇指转' 诪诇讛 讚讘讜拽讛 讘讗讞专转 讗讬谉 讻讗谉 讻谉? 讜讝讛 诪讜讘谉 讛讬讟讘 讚讬讚讜注 砖讚讜讚 讛诪诇讱 注"讛 讗讞讜讝 讘诪诇讻讜转 讛讻讜诇诇转 诇讗讛 讜专讞诇, 砖讛讬讛 诇讜 讗讞讬讝讛 讘砖转讬讛谉, 讜诇讻讱 转讬拽谉 讗转 砖谞讬讛诐 专讞诇 讘讞讘专讜谉 讜诇讗讛 讘讬专讜砖诇诐, 讜讻谞讝讻专 讘砖注专 讛驻住讜拽讬诐, 讜讛诐 注讬拽专 讘谞讬讬谞诐 注诇 讬讚讬 讛讛"讙 砖讛诐 转"诇, 讜诇讻讱 讛讜讗 专讗讜讬 诇注砖讜转 转讬拽讜谉 讝讛 砖诇 讛讛"讙 砖讛诐 转"诇 注诇 讬讚讜 讬讜转专 诪爪讚讬拽讬诐 讗讞专讬诐, 讜讝讛 砖讗诪专 讞讘诇讬诐 谞驻诇讜 诇讬 讘谞注讬诪讬诐 讛诐 诇讗讛 讜专讞诇, 砖讙讜专诇讬 谞驻诇 砖诐 讻讬 讗讞讬讝转讬 讛讬讗 讘讛诐, 讜诇讻谉 讗祝 谞讞诇"转 讗讜转讬讜转 谞"讞 转"诇, 讚讛讬讬谞讜 讬讞讜讚 砖诇 谞讞 讛谞讝讻专, 砖诪诪转拽 讗转 讛转"诇, 砖驻专讛 注诇讬 谞讗讛 讜讬讗讛 注诇讬, 讚砖讬讬讱 讛讜讗 诇讬 讬讜转专 诪讝讜诇转讬, 谞诪爪讗 讬讞讜讚 讛转驻讬诇讛 砖诪诪转拽转 讛转"诇 讛讜讗 诪住驻专 讞值谉, 诇讻讱 讬转驻诇诇 讘讘讬转 讛讻谞住转 砖讬砖 讘讜 讞诇讜谉 砖讛讜讗 讗讜转讬讜转 诇"讜 讞"谉, 讜讻谉 讞址诇旨讜止谞讜止转 讗讜转讬讜转 讞"谉 讜转"诇, 讜诇驻讬 驻讬专讜砖 专砖"讬 讝"诇 讘讟注诐 讛讞诇讜谉 讻讚讬 砖讬住转讻诇 讜讬讛讬讛 诇讜 诪讜专讗 讜讛讻谞注讛, 谞专讗讛 诇讬 讞诇讜谉 [94] 讙讬诪讟专讬讗 讚讞讬诇讜 诇讜 [94], 讻讬 讚讞讬诇讜 [58] 讙讬诪讟专讬讗 谞止讞址 [58] , 讜讛讗讚诐 爪专讬讱 诇注诪讜讚 砖诐 讘讚讞讬诇讜.



讞指爪执讬祝 注指诇址讬 诪址讗谉 讚旨执诪职驻指专值砖讈 讞值讟职讗值讬讛旨. 谞专讗讛 诇讬 讘住"讚 讗讜诪专讜 注指诇址讬, 讛讻讜谞讛 讗祝 注诇 驻讬 砖讗谞讬 讞讻诐 讜诪讜专讛 讚专讱 讬砖专讛 诇讘谞讬 讗讚诐 讛爪专讬讻讬谉 转讬拽讜谉 注诇 注讜谞讜转诐, 讜诇讻谉 诪讜讻专讞 砖讬驻专砖讜 讛讞讟讗 讻讚讬 诇讛讜专讜转 诇讛诐 转讬拽讜谉 讻驻讬 讛拽诇拽讜诇, 注诐 讻诇 讝讛 讞爪讬祝 注诇讬 诪讗谉 讚诪驻专砖 讞讟讗讬讛, 砖讗讜诪专 诇驻谞讬 砖讛讜讗 讞讟讗 讘讻讱 讜讻讱 砖讗讬谉 讘讝讛 爪讜专讱, 讚讛讗 讬讻讜诇 诇砖讗诇 讝讛 讘注讚 讗讞专讬诐, 诇讜诪专 讗讞讚 注砖讛 讻讱 诪讛 讛转讬拽讜谉 砖诇讜, 讜诇诪讛 讬讙讬讚 注诇 注爪诪讜 诇讜诪专 讻讱 讜讻讱 注砖讛.





讘谞讬讛讜

讛讜旨讗 讚旨讜止诪侄讛 讻旨职注侄讘侄讚 诇执驻职谞值讬 讛址诪旨侄诇侄讱职, 讜址讗植谞执讬 讚旨讜止诪侄讛 讻旨职砖讉址专 诇执驻职谞值讬 讛址诪旨侄诇侄讱职. 讬砖 诪拽讟专讙讬诐 讗诐 专讜讗讬谉 爪讚讬拽 讙讚讜诇 诪转驻诇诇 注诇 爪专转 讗讚诐 讗讞讚, 诪拽讟专讙讬诐 注诇 讗讜转讜 讗讚诐 诇讜诪专 砖讗讬谞讜 专讗讜讬 诇谞住 讜诇讬砖讜注讛 讘讗讜转讛 爪专讛, 讬注谉 讻讬 讛爪讚讬拽 讗诐 讛讜讗 讙讚讜诇 诪讗讚 讗诐 谞注谞讛 讘转驻讬诇转讜 砖谞讜转谉 讛拽讘"讛 砖驻注 砖诇 讬砖讜注讛 诪讗讜转讛 爪专讛, 讬转谉 讛砖驻注 讘专讘讜讬 讘注讬谉 讬驻讛 砖讬住驻讬拽 诇讛讬讜转 讬砖讜注讛 诇爪专讛 砖诇 讗讜转讜 讗讚诐 砖讛转驻诇诇 注诇讬讜 讛爪讚讬拽, 讜讙诐 诇爪专讜转 砖诇 讘谞讬 讗讚诐 讗讞专讬诐 砖讛诐 讻诪讜 讛爪专讛 讛讛讬讗 砖讛转驻诇诇 讛爪讚讬拽 讘注讘讜专讛.
讜讻诪"砖 专讝"诇 (讘"专 谞讙, 讞) 讻砖谞驻拽讚讛 砖专讛 讗讬诪谞讜 注诇讬讛 讛砖诇讜诐 讘转驻讬诇转讜 砖诇 讗讘专讛诐 讗讘讬谞讜 注诇讬讜 讛砖诇讜诐 谞驻拽讚讜 讻诪讛 注拽专讜转 注诪讛, 讜讻砖谞驻拽讚讛 专讘拽讛 讗讬诪谞讜 注诇讬讛 讛砖诇讜诐 讘转驻讬诇转讜 砖诇 讬爪讞拽 讗讘讬谞讜 注诇讬讜 讛砖诇讜诐 谞驻拽讚讜 讻诪讛 注拽专讜转 注诪讛.
讜诇讻谉 讬转拽谞讗讜 讛诪拽讟专讙讬诐 讜讬拽讟专讙讜 砖诇讗 讬讛讬讛 谞驻转讞 爪讬谞讜专 诇砖驻注 讛讬砖讜注讛 诪讗讜转讛 爪专讛 砖诪转驻诇诇 注诇讬讛 讛爪讚讬拽, 讻讬 讛爪讚讬拽 诇驻讬 讙讜讚诇讜 讬讙讚诇 爪讬谞讜专 讛砖驻注 讛谞驻转讞 注诇 讬讚讬 转驻讬诇转讜, 讜诪诪讬诇讗 讬讻讬诇 砖驻注 专讘 诇讻诪讛 讘谞讬 讗讚诐. 讗讘诇 讗诐 讗讬谉 爪讚讬拽 讙讚讜诇 讻诇 讻讱 诇讗 讬转拽谞讗讜 讛诪拽讟专讙讬诐 讘转驻讬诇转讜, 讻讬 讬讜讚注讬诐 砖讗讬谉 讘讻讜讞讜 诇驻转讜讞 爪讬谞讜专 讙讚讜诇 砖诇 砖驻注 讬砖讜注讛 讘转驻讬诇转讜, 砖讬讻讬诇 砖驻注 专讘 诇讻诪讛 讘谞讬 讗讚诐, 讗诇讗 专拽 讬讛讬讛 砖讬注讜专 诪爪讜诪爪诐 讘注讘讜专 讗讜转讜 讛诪转驻诇诇 注诇讬讜 讚讜拽讗, 讜诇讗 讗讻驻转 诇讛讜 讻诇 讻讱 讘讝讛.
讜讝讛 砖讗诪专 讛讜旨讗 讚旨讜止诪侄讛 讘注讬谞讬 讛诪拽讟专讙讬诐 讻旨职注侄讘侄讚 诇执驻职谞值讬 讛址诪旨侄诇侄讱职 讜讗讬谉 讞讜砖砖讬诐 讻诇 讻讱 讘转驻讬诇转讜, 讜讗讬谉 诪拽讟专讙讬诐 注诇 讘注诇 讛爪专讛 讻讚讬 砖诇讗 讬讛讬讛 讬砖讜注讛 砖诇 讗讞专讬诐, 讗讘诇 讗植谞执讬 讚旨讜止诪侄讛 讘注讬谞讬讛诐 讻旨职砖讉址专 诇执驻职谞值讬 讛址诪旨侄诇侄讱职, 讜讬拽讟专讙讜 注诇 讘注诇 讛爪专讛, 讻讚讬 砖诇讗 转爪诪讞 讬砖讜注讛 诇讗讞专讬诐 讙诐 讻谉.


'诇指专指讞讜止拽' 讘旨职专值讬砖讈指讗, 讜职讛指讚址专 '诇址拽旨指专讜止讘'. 诪拽砖讬诐, 讚讬诇诪讗 砖拽讜诇讬谉 讛诐 讗讱 讻讬讜谉 砖讛诐 砖谞讬 讚讘专讬诐 诪讜讻专讞 诇讝讜讻专诐 讘讝讛 讗讞专讬 讝讛?
讜谞"诇 讘住"讚, 讚讗诐 讛诐 砖拽讜诇讬诐, 注诐 讻诇 讝讛 爪专讬讱 诇讛讝讻讬专 拽专讜讘 讘专讬砖讗 讻驻讬 转讻讜谞转诐. 讚讻讱 讛讜讗 讛住讚专, 讚拽专讜讘 诇讜拽讞 讘转讞讬诇讛 讜讛专讞讜拽 讗讞专讬讜 讜诇诪讛 讛驻讱 讛住讚专? 讗诇讗 讜讚讗讬 诇讗砖诪讜注讬谞谉 诇注谞讬谉 诪注诇讛, 讚讛专讞讜拽 诪注讜诇讛 讜注讚讬祝 讟驻讬.
讜注讜讚 谞"诇 讘住"讚, 讚讗诐 砖拽讜诇讬诐 讛诐 诇讗 讛讬讛 诇讜 诇讞诇拽诐 讘讗讜转 讜讗"讜, 讚讛讜诇"诇 诇指专指讞讜止拽 诇址拽旨指专讜止讘, 讜讻讬讜谉 讚讛讟讬诇 讜讗"讜 讘讗讜诪专讜 讜职诇址拽旨指专讜止讘, 砖诪注 诪讬谞讛 讘讗 诇诇诪讚谞讜 讚专讞讜拽 砖诪讝讻讬专讜 讘转讞讬诇讛 讛讜讗 注讚讬祝 诪拽专讜讘.


讻旨指诇 讛址诪职讘址拽旨值砖讈 专址讞植诪执讬诐 注址诇 讞植讘值专讜止, 讗值讬谞讜止 爪指专执讬讱职 诇职讛址讝职讻旨执讬专 砖讈职诪讜止. 讘住讛"拽 讘侄旨谉 讬职讛讜止讬指讚指注 讛拽砖讬转讬 诪谉 注讜讘讚讗 (转注谞讬转 讻讛.) 讚专讘讬 讞谞讬谞讗 讘谉 讚讜住讗 注诐 砖讻谞转讜, 讚 讗诪专 诇讛: 诪讛 砖诪讱? 讗诪专讛 诇讜: 讗讬讻讜, 讜讛转驻诇诇 讗讬讻讜 谞讬诪讟讜 讻砖讜专讬讱. 讜讻谉 专讘讬 讬爪讞拽 讘谉 讗诇讬砖讬讘, 诪讛 砖诪讛? 讗诪专讛 诇讜: 讞谞讛, 讜讛转驻诇诇 转转讬讬驻讛 讞谞讛, 讚砖诪注 诪讬谞讛 爪专讬讱 诇讛讝讻讬专 讗转 砖诪讜 注"砖.
讜谞"诇 讘住"讚, 讚讗诐 诪转驻诇诇 注诇 讚讘专 砖讛讜讗 谞注砖讛 讘谞住 讜讗讬谞讜 讟讘注讬, 爪专讬讱 诇讛讝讻讬专 讗转 砖诪讜, 讻讚讬 诇讻讜讬谉 诇讛讬讜转 爪讬谞讜专讜转 诇讗讜转讜 讛砖驻注 诪谉 讗讜转讬讜转 砖诪讜, 讻讬 讻讬讜谉 砖讛讜讗 讚讘专 讞讚砖 讜讗讬谞讜 讟讘注讬 爪专讬讱 诇注砖讜转 诇讜 爪讬谞讜专讜转 讞讚砖讬诐 诇拽讘诇讜 讘讛诐, 讗讘诇 讗诐 诪转驻诇诇 注诇 讟讜讘 谞讛讜讙 讜讟讘注讬, 讗讬谉 讝讛 砖驻注 讞讚砖 讗诇讗 谞讛讜讙, 讜诇讻诇 讟讜讘 谞讛讜讙 讬砖 诇讜 爪讬谞讜专 讻诇诇讬 驻转讜讞 诪砖砖转 讬诪讬 讘专讗砖讬转, 讜注诇 讬讚讬 转驻讬诇讛 诪砖诇砖诇 诪谉 讛讟讜讘 讛讻诇诇讬 讛讛讜讗 诇讗讜转讜 讗讚诐 讛驻专讟讬 砖诪转驻诇诇 注诇讬讜, 讜讗讬谉 爪专讬讱 诇讝讛 爪讬谞讜专讜转 讞讚砖讬诐, 讻讬 讗讬谉 讟讜讘 谞讘专讗 诪讞讚砖, 讜诇讻谉 讗讬谉 爪专讬讱 诇讛讝讻讬专 砖诐 讛讗讚诐 讻讚讬 诇讻讜讬谉 诇注砖讜转 诪谉 讗讜转讬讜转 砖诪讜 爪讬谞讜专讜转 讞讚砖讬诐.





爪诇"讞

诇讚讬讚讬 诪驻专砖讗 讜讻讜' 讻讛"讙 转讞诇转 讻诇 讘专讻讛 讜讻讜'. 讛谞讛 专讬讘"谞 讘讗 诇讛讜住讬祝 讞讜诪专讗 注诇 专砖讘"驻 讜讘诪诇讱 讛讜住讬祝 讗讘诇 讘讻讛"讙 诇讗 讛讜住讬祝 讜诇讗 讙专注 专拽 讛讞诇讬祝 讘讬谉 住讜祝 诇转讞诇讛 砖专砖讘"驻 讗诪专 讻讛"讙 讘住讜祝 讻诇 讘专讻讛 讜专讬讘"谞 讗诪专 讘转讞诇转 讻诇 讘专讻讛 讜诪讛 讛驻专砖 讘讬谉 讝讛 诇讝讛 诇讚拽讚拽 讘砖讘讬诇 讝讛 讜诇讞诇拽 讜诇讻谉 讬讜转专 谞专讗讛 讚讙专住讬' 讘讚讘专讬 专讬讘"谞 讻讛"讙 讘转讞诇转 讻诇 讘专讻讛 讜讘住讜驻讛 讜讛讜讗 诪诪砖 讻讚讘专讬 讛专诪讘"诐 讘驻"讛 诪讛诇' 转驻诇讛 讜注讬讬谉 讘讻"诪 砖诐:


讗专"讞 讘"讗 讗专"讬 讛谞讘讬讗讬诐 讜讻讜' 讗诇讗 诇诪砖讬讗 讘转讜 讜讻讜'. 诇驻讬 讛谞专讗讛 讻诇 讛谞讬 诪讬诪专讗 讚专讞讘"讗 讗讬谞诐 注谞讬谉 诇讻讗谉 讗诇讗 讗讙讘 讛讱 讚讻诇 讛谞讘讬讗讬诐 讜讻讜' 讗诇讗 诇讘注诇讬 转砖讜讘讛 讜讻讜' 讚注诇 诪讬诪专讗 讝讜 诪讘讬讗 讚驻诇讬讙 专' 讗讘讜讛 讜诪讘讬讗 拽专讗 讚砖诇讜诐 诇专讞讜拽 讜诇拽专讜讘. 讜诇驻讬"讝 拽砖讛 讛"诇 诇讛拽讚讬诐 讛讗讬 转讞诇讛 讜讗讞"讻 讗讙讘 讙专专讗 讚讛讗讬 砖讗专 讚讘专讬 专讞讘"讗 讗专"讬. 讜谞专讗讛 讚讛拽讚讬诐 讛谞讱 讚诇讬转 驻诇讜讙转讗 注诇讬讬讛讜 讜讛讱 讚讘注诇讬 转砖讜讘讛 讚驻诇讬讙 专' 讗讘讜讛 砖讘拽讬' 讘讘转专讬讬转讗:


诪讗讬 注讬谉 诇讗 专讗转讛 讗专讬讘"诇 讝讛 讬讬谉 讛诪砖讜诪专 讘注谞讘讬讜 诪砖砖转 讬诪讬 讘专讗砖讬转. 讗诪专讜 诪砖讜诪专 讘注谞讘讬讜 诪砖讜诐 讚讻诇 讬讬谉 拽讜讚诐 砖住讞讟讜讛讜 诪讛注谞讘讬诐 诇讗 驻讙 讟注诪讜 讗讘诇 讬砖 诇讜 讞住专讜谉 砖讛砖诪专讬诐 注诐 讛讬讬谉 诪注讜专讘讬诐 讜诇讗讞专 砖住讞讟讜讛讜 讗讝 讘注诪讚讜 拽爪转 讗讞专 砖驻住拽 转住讬住转讜 谞讜驻诇讬诐 讛砖诪专讬诐 诇砖讜诇讬 讛讻诇讬 讜谞砖讗专 讛讬讬谉 爪诇诇 诪讛砖诪专讬诐 讗讘诇 讗讬 讗驻砖专 砖诇讗 讬驻讬讙 讟注诪讜 拽爪转 讗讘诇 讝讛 讛讬讬谉 讛讜讗 讘注讜讚讜 讘注谞讘讬讜 讛讜讗 诪砖讜诪专 讻诇讜诪专 砖讻讘专 讛讜讗 谞拽讬 诪砖诪专讬讜 讘注讜讚讜 讘注谞讘讬讜. 讜讗诪谞诐 讻诇 讚讘专讬 专讘讜转讬谞讜 讘讗讙讚讜转 讛诪讛 专诪讝讬诐 讜讞讬讚讜转 讜讛诪砖讻讬诇讬诐 讬砖讻讬诇讜 讻诇 讗讞讚 诇驻讬 讻讞 讛砖讙转讜. 讜讗砖专 专讗讬转讬 讗谞讬 讘注谞讬讬 讘讝讛 讛讬讗 讛讙诐 讻讬 讝讻讬谞讜 诇拽讘诇 转讜专讛 诪住讬谞讬 讛讬讬谞讜 讛谞讙诇讜转 诇谞讜 讜诇讘谞讬谞讜 讗讘诇 住转专讬' 讜爪驻讜谞讬' 谞专诪讝讜 诇谞讜 讘专诪讝 讜讘讞砖讗讬. 讜讙诐 讝讜 专拽 拽爪转 诪讛诐. 讗讘诇 讗谞讞谞讜 诪拽讜讬诐 讻讬 讬讜住讬祝 砖谞讬转 诇讛讙诇讜转 注诇讬谞讜 诇注讬谞讬 讻诇 讜诇讙诇讜转 诇谞讜 注讜诪拽 住转专讬 讛转讜专讛 讜住讜讚讜转讬' 讻讗砖专 讻讘专 注砖讛 诇谞讜 讘住讬谞讬 讜讝讛讜 讗砖专 讗诪专 砖诇诪讛 讘砖讬专 讛砖讬专讬诐 讬砖拽谞讬 诪谞砖讬拽讜转 驻讬讛讜 讻讬 讟讜讘讬诐 讚讜讚讬讱 诪讬讬谉 讜讻诪讜"砖 专砖"讬 砖诐 讘砖专 讛砖讬专讬诐 讜讚讜讙诪讗 砖诇讜 注诇 砖诐 砖谞转谉 诇讛诐 转讜专转讜 讜讚讘专 注诪讛诐 驻谞讬诐 讗诇 驻谞讬诐 讜讻讜' 讜诪讜讘讟讞讬诐 诪讗转讜 诇讛讜驻讬注 注讜讚 注诇讬讛诐 诇讘讗专 诇讛诐 住讜讚 讟注诪讬' 讜诪住转专 爪驻讜谞讜转讬' 讜诪讞诇讬诐 驻谞讬讜 诇拽讬讬诐 讚讘专讜 讜讝讛讜 讬砖拽谞讬 讜讙讜诪专 注讻"诇 专砖"讬. 讜讛讻讛 讬讬"谉 讘讙讬' 住讜"讚 讜谞讻谞住 讬讬谉 讜讬爪讗 住讜讚 讜讬讬谉 讛诪砖讜诪专 讛讜讗 住讜讚讜转 讛转讜专讛 砖讛诐 诪砖讜诪专讬诐 讜诇讗 谞转讙诇讜 注讚讬讬谉 讜讬转讙诇讜 诇注转讬讚 讗讘诇 注转讛 注讬谉 诇讗 专讗转讛 讜讗诇拽讬诐 讬注砖讛 诇诪讞讻讛 诇讜 讜诪讘拽砖讬' 注"讝. 讜讗诪专讜 砖讬讬谉 讛讝讛 讛讜讗 诪砖讜诪专 讘注谞讘讬讜 诪砖砖转 讬诪讬 讘专讗砖讬转 讻讬 讛讜讗 住讜讚 注讜讛"讘 讜讛讜讗 诪砖讜诪专 讗驻讬诇讜 诪砖砖转 讬诪讬 讘专讗砖讬转 讻讬 讘砖砖转 讬诪讬 讘专讗砖讬转 讻讘专 讛讜讗 注专讘 讜讘讜拽专 讘讻诇 讬讜诐 讬砖 注专讘 讜讘讜拽专 讻讬 讻讘专 讛转讞讬诇 注抓 讛讚注转 讟讜讘 讜专注 讜讬砖 讬诪讬谉 讜砖诪讗诇 讜讗诪爪注讬 砖讛讜讗 讞住讚 讜讚讬谉 讜专讞诪讬诐 讜讛诐 讻诇讜诇讬诐 讝讛 讘讝讛 讜讛讜讗 讬讬谉 砖注讚讬讬谉 诪注讜专讘 讘砖诪专讬诐 讜讘砖讘讬注讬 讛讬' 砖讘转 讜砖讬诪砖 讛讗讜专 讻诇 讛讬讜诐 讻讬 讛砖讘转 讛讛讜讗 讛讬' 诪拽讘诇 诪砖讘转 讛注诇讬讜谉 砖诇诪注诇讛 诪砖砖转 讬诪讬' 讜讗诪讜专讗讬 砖谞讞诇拽讜 讘驻专拽 讻诇诇 讙讚讜诇 讘诪讛诇讱 讘诪讚讘专 讜讗讬谞讜 讬讜讚注 讗讬诪讬转 砖讘转 讗诐 诪拽讚砖 讬讜诐 讗讞讚 讜诪讜谞讛 砖砖讛 讗讜 诪讜谞讛 砖砖讛 讜诪拽讚砖 讬讜诐 讗' 讗讞讚 讚讬讘专 讻谞讙讚 砖讘转 讛注诇讬讜谉 讜讗讞讚 讚讬讘专 讻谞讙讚 砖讘转 砖讗讞专 砖砖转 讬诪讬诐 讜讘砖讘转 讘专讗砖讬转 讛讬' 诪注讬谉 砖谞讬讛诐 讜砖讬诪砖 讛讗讜专 讘诇讬 讞讜砖讱 讻诇诇 讜注诇 讛讗讜专 讛讝讛 讻转讬讘 讜讬专讗 讗诇拽讬诐 讗转 讛讗讜专 讻讬 讟讜讘 讜讛讘讚讬诇讜 诇爪讚讬拽讬诐 诇注转讬讚 诇讘讜讗 讜讛讜讗 注爪诪讜 注讜讛"讘 砖爪讚讬拽讬诐 讝讜讻讬诐 诇砖诪讜注 讚讘专讬 注转讬拽 讬讜诪讬谉 住讜讚讜转 讛转讜专讛 讜讝讛讜 讬讬谉 讙讬' 住讜讚 讛诪砖讜诪专 讘注谞讘讬讜 讻讬 讞讜讛 住讞讟讛 注谞讘讬诐 诪注抓 讛讚注转 讟讜讘 讜专注 讜谞转谞讛 诇讗讚诐 讛专讗砖讜谉 转讬讻祝 讻砖住讞讟讛 讘注讜讚 讛讬' 诪注讜专讘 讘砖诪专讬讜 讜讛讬讬谉 讛讝讛 诪砖讜诪专 讘注谞讘讬讜 讻诪讜 砖讻转讘转讬 砖讗驻讬' 讘注谞讘讬讜 讛讜讗 诪谞讜拽讛 诪谉 讛砖诪专讬诐 讜诇讻谉 讻转讬讘 注讬谉 讜讙讜诪专 讗诇拽讬诐 讝讜诇转讬讱 砖砖诐 诇诪注诇讛 诪砖砖转 讬诪讬 讘专讗砖讬转 砖诐 讗诇拽讬' 讛讜讗 讙"讻 专讞诪讬诐 讙诪讜专讬诐 讜讗谞讜 诪转驻诇诇讬诐 讘专讗砖 讛砖谞讛 讝讻专谞讜 诇讞讬讬诐 讜讻讜' 诇诪注谞讱 讗诇拽讬诐 讞讬讬诐 讜砖诐 讛讜讗 诪拽讜诐 讛讝讻讬专讛 讜讗谞讜 讗讜诪专讬诐 讻讬 讗讬谉 砖讻讞讛 诇驻谞讬 讻住讗 讻讘讜讚讱 讻讬 讛讗讘讜转 讛诐 讛讻住讗 讜诪砖讛 专讘讬谞讜 讗诪专 注诇 讛讗讘讜转 讻住讗 砖诇 砖诇砖 专讙诇讬诐 诇注讬诇 讚祝 诇"讘 注"讗 讜砖诇砖 专讙诇讬诐 讛诐 讞住讚 讜讙讘讜专讛 讜专讞诪讬诐 讜诇驻谞讬 讛讻住讗 讛讝讛 讚讛讬讬谞讜 诇诪注诇讛 诪讛讻住讗 讗讬谉 砖讻讞讛. 讜讙诐 讝讛 讻讬讜讜谞讜 专讝"诇 讘砖讘转 讘拽讬讚讜砖 注诇 讛讬讬谉 讜讚专砖讜 讝讛 诪讚讻转讬讘 讝讻讜专 讝讻专讛讜 注诇 讛讬讬谉 讻讚讬 诇讝讻讜转 讘砖讘转 诇谞砖诪讛 讬转讬专讛 诪砖讘转 讛注诇讬讜谉:


住诇讬拽 驻专拽 讗讬谉 注讜诪讚讬谉. 讜讘注讝专转 讛砖诐 讛诪讘讜专讱 讗砖专 诪讘专讻讜转 驻讬讛讜 讻诇 诪讘讜专讻讬讜 诪转讘专讻讬谉. 讗转讞讬诇 讻讬爪讚 诪讘专讻讬谉:





诪专讗讬转 讛注讬谉

诪谞讗 讛"诪 讗诪专 专讘讬 讞讬讬讗 讘专 讗讘讗 讗诪专 专讘讬 讬讜讞谞谉 讗诪专 拽专讗 讘讜专讗 谞讬讘 砖驻转讬诐 砖诇讜诐 砖诇讜诐 诇专讞讜拽 讜诇拽专讜讘. 讗驻砖专 讚注"讬 讛转驻诇讛 讛讜讗 诪讬讞讚 拽讘"讛 讜砖讻讬谞转讬讛 讜讝讛 注诇 讬讚讬 诪讜讞讬谉 讚讗讘讗 住讜讚 讬讜讚 讜讝讛 专诪讝 谞讬讘 砖诐 讘谉 砖讛讜讗 讘诪' 讜讗讜转 讬讜讚 专讜诪讝 诇讗讘讗. 讜讝讛 讘讝讻讜转 讗讘讜转 讗讘专讛诐 讬爪讞拽 讬注拽讘 讚住"转 讻住"转 砖诇讜诐 诇专讞讜拽 讜诇拽专讜讘:


讗诪专 专讘讬 讬注拽讘 讘专 讗讬讚讬 讗"专 讬讜讞谞谉 讻诇 讛诪讘拽砖 专讞诪讬诐 注诇 讞讘讬专讜 讗"爪 诇讛讝讻讬专 砖诪讜 讜讻讜'. 讻转讘 讛专讘 注讬讜谉 讬注拽讘 讝"诇 讻讬 讗讜诇讬 讛砖诐 讙专诐 诇讜 讛讞讜诇讬 砖讛专讬 讘砖讘讬诇 讝讛 讛讚专讱 诇砖谞讜转 砖诐 讛讞讜诇讛 注讻"诇 讜拽"拽 讚讻驻讬 讚讘专讬讜 诇讗 讛讜诇"诇 讗"爪 诇讛讝讻讬专 砖诪讜 讗诇讗 讛讜诇"诇 讗讬谉 诇讛讝讻讬专 砖诪讜 讜诪讛 砖诪砖谞讬谉 砖诐 讛讞讜诇讬 注"驻 讻转讘讬 讛讗专"讬 讝"诇 讛讜讗 诇讛诪砖讬讱 谞驻砖 讞讚砖讛:





驻转讞 注讬谞讬诐

讗"专 讞讬讬讗 讘专 讗讘讗 讗"专 讬讜讞谞谉 讻诇 讛谞讘讬讗讬诐 诇讗 谞转谞讘讗讜 讗诇讗 诇诪砖讬讗 讘转讜 诇转"讞 讜讻讜' 讚拽讚拽 讛专讘 讻转谞讜转 讗讜专 驻' 讜讬砖诇讞 讗诪讗讬 谞拽讟 讛谞讬 讜诇讗 讗诪专 诇诪拽讬讬诪讬 诪爪讜转 讜注"砖 砖驻讬专砖 注诇 讚专讱 讛讗诪转. 讜诇讬 讬专讗讛 诇驻讬 讛驻砖讟 讚专' 讗诇注讝专 讗诪专 注诪讬 讛讗专抓 讗讬谞诐 讞讬讬诐 讜讛讬讛 专' 讬讜讞谞谉 诪爪讟注专 注诇 讝讛 注讚 砖讗诪专 诇讜 专' 讗诇注讝专 诪爪讗转讬 诇讛诐 转拽谞讛 讜讗转诐 讛讚讘拽讬诐 讜讻讜' 讻诇 讛诪砖讬讗 讜讻讜' 讜诪讛谞讛 转"讞 讜讻讜' 注"砖 讜讗诪讟讜 诇讛讻讬 谞拽讟 讛谞讬 专' 讬讜讞谞谉 讚讗讬 诪拽讬讬诪讬 砖讗专 诪爪讜转 讛注"讛 讜讗讬谞诐 讚讘拽讬诐 讘讛' 诇讬讚讘拽 诇转"讞 讜诇注讝专诐 讗讬谉 诇讛诐 转"讛 讜诇讗 讞砖讬讘讬 讚讛谞讘讬讗讬诐 讬转谞讘讗讜 注诇讬讛诐 讜讚讜拽:


讜驻诇讬讙讗 讚砖诪讜讗诇 讚讗诪专 砖诪讜讗诇 讗讬谉 讘讬谉 讛注讛"讝 诇讬诪讜转 讛诪砖讬讞 讜讻讜' 讻谉 驻住拽 讛专诪讘"诐 驻"讟 讚转砖讜讘讛 讜驻讬"讘 讚诪诇讻讬诐 讜讛专讘 诪讛专砖"讗 讘住驻专 讙讜驻讬 讛诇讻讜转 砖拽讬诇 讜讟专讬 讘讛讗 注"砖 讜讗谞讬 讘注谞讬讬 讻转讘转讬 注诇 讚讘专讬 讛专讘 讝"诇 讘诪拽讜诪讜:


讜驻诇讬讙讗 讚专' 讗讘讛讜 讚讗诪专 诪拽讜诐 砖讘注诇讬 转砖讜讘讛 注讜诪讚讬谉 讜讻讜' 注诪"砖 讛专讚讘"讝 讘转砖讜讘讜转讬讜 住讬诪谉 转转诇"讘 注"砖 讜讚讘专讬讜 拽砖讬诐 讻讗砖专 讗谞讬 讘注谞讬讬 讛注讬专讜转讬 注诇讬讛诐 讘住驻专 讛拽讟谉 专讗砖 讚讜讚 专讬砖 讚祝 拽谞"讞 注"砖 讘住"讚 讜注讬讬谉 注讜讚 诪"砖 讘注谞讬讜转讬 砖诐 讘专讗砖 讚讜讚 讚祝 讘' 注"讚 讘住"讚 .


诪讗谉 讚诪爪诇讬 讘讘拽转讗. 注讬讬谉 诪讛 砖讛讗专讬讱 讘讝讛 诪讜专讬谞讜 讛专讘 讛诪讜驻诇讗 诪专 拽砖讬砖讗 诪讛专"讬 讛讻讛谉 讝诇讛"讛 讘住驻专讜 讛讘讛讬专 讘转讬 讻讛讜谞讛 讘讞诇拽 讘讬转 讚讬谉 住讬诪谉 讟讜"讘:





砖注专讬 转讜专转 讘讘诇

(诇讚 住注"讘) 讞爪讬祝 注诇讬 诪讗谉 讚诪爪诇讬 讘讘拽转讗.鈥斪⒆�' 驻专砖"讬 讚讛讜讗 诪砖讜诐 砖讗讬谞讜 诪拽讜诐 爪谞讬注讜转, 讜讘转讜住' 讛拽砖讜 注诇 讝讛 诪讬爪讞拽, 讜讛诐 驻讬专砖讜 诪砖讜诐 讛驻住拽 注讜讘专讬 讚专讻讬诐, 讻诇注讬诇 (讙 讗). 讗讘诇 诪爪讗谞讜 讘转谞讗 讚讘讬 讗诇讬讛讜 专讘讛 驻"讞, 砖诇讗 讬讛讗 讗讚诐 诪转驻诇诇 讘讘拽注讛 砖讻谉 讚专讱 讛讙讜讬诐.

